Bezero zuzenekin egonkorrago | Bezero zuzenekin egonkorrago – iparraldekohitza\nBezero zuzenekin egonkorrago\nKonfinamenduak ekonomiaren etenaldia ekarri zuela begi bistakoa zen, baina ondoko garaiak ere ezegonkortasuna eragin du sektore desberdinetan. Baionako Komertzio Ganberak maiatzean argitaratu zituen enpresa desberdinek ihardetsi inkestaren azken datuak. Arrapostu batzuetan egoerak eragin arrangura agerian gelditzen da; Hemen elkarteko partaide diren enpresa batzuetan, bestalde, konfinamenduak gogoetak ekarri ditu.\nMaiatz hastapenean Komertzio Ganberak luzatu galderei Ipar Euskal Herriko 647 enpresek ihardetsi zieten. Konfinamendutik atera berritan, enpresa gehienek laguntzen zuzena ukan zuten (inkestan parte hartu zutenen %74k), bereziki enpresa tipientzat 1.500 euroko laguntza geldirik egon ziren hilabete bakoitzeko edo handiagoentzat langabezia partzialerako laguntza. Laguntzarik gabe gelditu ziren halere, besteak beste, enpresa sortu berriak edo irabazi handiegien ondorioz laguntza baldintzak betetzen ez zituztenak. Hemen elkarteko enpresa partaideentzat ere laguntzak ezinbestekoak izan ziren. Francis Karrikart, Hemen elkarteko animatzailea: “Enpresek berek aipatu dute martxan ezarri diren laguntzak zinez lagungarri izan zirela”.\nEgoeraren momenturik gordinenean hori. Hemen elkarteko barne bilkuretan, gainera, gogoetarako baliatu zen etenaldia. Apiril hastapenean bideokonferentziaz egin bilkuretan “ez dugu lehen bezala segitzen ahal” zioten enpresariek, Karrikartek dioenez. “Hasieran denek gogoetatzen zuten gizartea nola aldatu, bakoitzak zer ekartzen ahal zuen”, gehitu du. Lanean berriz hasiak zirenen artean, haatik, “gogoeta hori jadanik urruntzen hasia zen”.\nMaiatzeko inkestan agerikoa denez, enpresa batzuetan gogoeta ez zen urrunegi joan (ikus infografia ondoko orrialdean): horniduren berlokalizatzeko asmoez galdeturik, 647 enpresen %73ak ezetz ihardetsi zuen; berlokalizatzeko intentzio handienetan elikagaien sektorea nabarmentzen da: %46ak lekuko mozkin haboro erosteko intentzioa agertu du laborantzako elikagaien industrian, eta %37ak, ostalaritzan. Intentzio apalena, berriz, %13koa, industria sailekoa izan da.\nHemen elkarteko partaideen bilkuretatik ere agerian gelditu da, bide beretik, bezero zuzenak dituzten enpresak hobeki egokitu direla. Karrikart: “Ikusi dugu bezero zuzenak zituzten saltegiak hobeki ateratzen zirela. Hala nola laborariak Lekukoa eta gisako ekinbideekin. Bezeroa hurbilago eta gauzak aiseago egiten zirela ikusi dute, aldiz, bezeroa urrunago eta zailtasun gehiago bazirela”. Industria kate luze baten ekoizpenaren parte bat baizik egiten ez duten enpresentzat da, beraz, argiki, zailtasunik handiena krisia gainditzeko.\nTurismoan ari direnentzat, begi bistakoa izan da, aurtengo sasoia arrunt ontsa joan da. Donapaleun ere, leku turistikoa ez izanagatik, “harrigarri” izan da zenbat bisitari iragan den uda honetan Joelle Allessandriaren arabera. Etxe Mia dekorazio saltegiaren eramaile eta Donapaleuko Saltzaileen Batasuneko presidentearen erranetan, haatik, ez dute bisitariek lekuko komertzioa salbatu, lekukoek baizik: “Harrigarria da, magikoa da. Jendea heldu da udan, lanean harrarazi nahi gaituelako gertatu denaren ondotik”. Ikusi ditu, adibidez, etxean dirua bildu eta egoera zaila gainditzen laguntzeko bere saltegian erosketak egitera jin diren pertsonak, elkartasunez. Bere bizi profesionalean hiri anitzetatik pasatu da Allessandria, eta azken sei urteetan Donapaleun ikusten du “sekula” ikusi zuen atxikimendua lekuko komertzioekiko: “Elkartasuna handia da Amikuzeko komertzioekiko”.\nAtxikimendu hori denboran iraunkorra bada ere, koronabirusaren krisiarekin hauspotu dela gehitu du saltzaileak: “Ikusi dutelarik Donapaleu hila bi hilabetez [konfinamendu garaian], pentsatu dute: ‘Zer eginen dugu gure herria hiltzen bada?’. Ez dugu nahi; beraz, borrokatzen gara denak bizi daitezen, denak egon daitezen”.\nBeren ekoizpenak beste gisaz saltzen zituen sektore handiago batean ere bide bera jorratu dela aipatu du Karrikartek: laborantzako elikagaien industrian, hain zuzen: “Interesgarria da ikustea, dena ez galtzeko eta lanean segitzeko nola aldatu duten beren banatzeko manera. Saltegien partez merkatuak egin dituzte, adibidez; beti xerkatzen da bide laburragoa produktuak banatzeko”.\nSektore handietan, aldiz, ez dira denak egokitzeko gai, ez baita dena haien esku. Hegazkingintzaren kate luzean ari diren enpresetan Hemen elkarteak ez du loturarik, Lauak edo Dassault bezalako talde handiekin; bai, aldiz, berentzat ari diren lantegi tipiagoekin. Horietan sektorearen ezegonkortasuna pairatzen dela argi du Hemenekoak: “Lauak, Dassault eta gisako talde handietan ez dugu deus ekartzeko, ez ditugu ikusten; aldiz, horiendako ari direnak badira, eta mekanika ez da berriz abiatua. Oraino kasik geldian da. Aste osoan aritzeko partez 25 oren eginarazten dizkiete langileei laguntzak baitira, baina laguntzak tipitzen badira beste kezkak izanen dira”.\nUsu aipatu da, eta azken datuek ere berresten dute, hegazkingintzaren inguruan ari diren lantegiak kinka txarrean direla. Lauak izan da lehena kanporatzeak iragarri dituena. Berrikiago Angeluko Gill corporation (Alcore Brigantine izena zuena) enpresan 65 langile kanporaketatzeko ofizialki “negoziazioak” hasiak lituzkete, baina “ez dira negoziazioak, kanporaketak dira”, CGTko kide baten erranetan. Hegazkingintzako talde ekonomiko handien lan azpikontratatuak egiten dituen enpresa da hori ere, Lauak bezala.\nHazparneko lantegian 135 bat langile kanporatuko direla jakin zen uda hastapenean (Lauak taldeko beste enpresak barne, 195 langile kanporatuko dituzte orotara), eta azaro hastapenean hasiko lirateke lehen langileak kanporatzen. Ez dira denak segidan kanporatuko, baizik eta ondoko sei hilabeteetan, barne informazioen arabera. Baina prozedurak bidean dira, eta lan ikuskaritzak onartu ditu zuzendaritzaren kanporatze eskaerak oro.\nHazparneko langile baten lekukotasun anonimoaren arabera, halere, dena ez da krisiaren hobena; hegazkin berri bat egiteko kontratua lortu du taldeak, eta bere lanpostuan —muntaketa tailerrean— kargudunek langile gehiago eskatu dizkiote zuzendaritzari: “Ondoko aste eta hilabeteentzat bost muntatzaile gehiago behar lirateke; kargudunek erran digute hori. Baina zuzendaritzak ezezkoa erantzun die, eta gehitu zazpi muntatzaile kanporatuko dituztela. Edo soldata handiak dituztenak edo “gaizki” lan egiten dutenak bota nahi dituzte, beraz, eta berantago 12 langile berri hartu”.\nKrisiaz “baliatzen” da Lauak, langile horren erranetan, “garbiketa” lanak egiteko. Oraingoz, ez dakizkite kanporatuak izanen diren langileen izenak, nahiz eta, muntatzaileen kasuan bezala, lan sail bakoitzean badakiten zenbat kanporatuak izanen diren sail bakoitzean. Osagarriari begira ere, neurriak ez dira betetzen lekukoak salatzen duenez: orotara, bi maskara baizik ez zaizkie eman langileei, eta egunean bi behar liratek.\nLauak enpresaz harago, anitz dira eskala txikiagoan hegazkingintzaren industriari katean lotuak direnak; horiek, Dassault bezalako talde handien eskaeren arabera ari dira aktibitatea egokitzen. Mauleko bi talde industrial handietarik bateko barne buletinean datu batzuk ematen dira: Airbus taldearen ekoizpena %40 apaldua da, SLS (Messier Dowty) taldearena %40az jaitsiko da irailetik aitzina, eta Dassault fabriken erritmoa %50 apaldu da 2020. urterako. Talde horientzat azpi-kontratuan ari diren enpresa anitzentzat, beraz, bezero eta merkatu berriak bilatzea lehentasuna bilakatu da. Artean, gehiengo zabala lan erritmo txikiagoan ari da Estatuaren laguntzekin langabezia partziala ezarririk oraino ere.\nLan antolaketan aldaketak\nHegazkingintzaren geroa ilun ageri denez, lan antolaketan aldaketak jin daitezkeela uste du Karrikartek, gogoetatu beharrekoak: “Behar da antolaketa berri bat. Aeronautikan ari diren sasoilariek baldintza biziki onak dituzte, eta laborantzan, anitzez okerragoak. Aeronautikakoak kanporatuak badira, eta, behar badute laborantzan ari izan, bada gogoetatzekoa, ez baita egun batetik bestera aldatzen ahal”.\nElkartea gogoetak bultzatu nahian ari da hilabete hauetan: uztailean ordainketak ez egitearen arriskuaz tailer bat antolatu zuten. Laster, enpresek gizartean eta ingurumenean ukan dezaketen eragina hausnartuko dute beste gai zenbaiten artean. Halere, gogoetari ohiko erritmo ekonomikoak gaina hartzen dio emeki-emeki.\n“Burasoek ere urratsa egin behar dugu euskaraz aritzeko”


Urruñaren historia - Oporrak Euskal Herrian - Urruña turismo bulegoa - Donibane Lohizune ondoan\n> Urruñaren historia\nUrruña herria 5 000 hektareetan hedatzen da. Baina lehen, anitzez hedatuagoa zen Hendaia, Ziburu eta Biriatuko herriak biltzen zituelako.\nHonela, haren kokapen geografikoa dela eta, Parisetik Madrilerako bide laburrenean kokatua zen, erran nahi baita frantziar hiri nagusitik 13 egunera karrozaz. Gaur egun Turismo Bulegoa aterbetzen duen Posta etxea, 1548tik geroz, posta bidarte bat zen, erran nahi baita, « malle-poste » deitu diligentziako zaldiak aldatzen ziren lekua.\nEspainiatik hurbil izanki, Urruñak bi herrien arteko gerla ugarien enfrentamenduak pairatu behar izan ditu, Luis XIV eta Felipe IV, Espainiako Erregeak Pirinioetako hitzarmena izenpetu arte 1659ko azaroaren 7an, Faisaien uhartean.\nHitzarmen hau pasatu arren, Napoleonen gerlek markatuko dute urruñar paisaia. Ibardineko Lepoaren inguruko mendietan, gotorlekuen gisako aztarna batzuk atzematen ahal dira.\nHerriko etxe batek gertakari guzi hauek segitu ditu eta Urruñako sei mende historia konta ditzake. Hau dugu 1314an eraikia izan den Urtubiako Gaztelua. Garai guzietako jende ospetsuek egonaldiak egin dituzte leku horretan: Luis XI erregea 1463an eta Luis XIV erregea, de Soult marexala edo Wellington…\nHerriaren armarriak ere Urruñaren iragan historikoa oroitarazten du, lehoia Lapurdiko bikonde ohien enblema baita eta Lirio loreak, Charles VII Erregeak 1451n burutu anexioa gogora ekartzen duelako.\nGaur egun, Urruña, jatortasuna eta ohidurak zaintzen lortu duen paisaia naturalez osatu herri lasaia dugu. Bertan egonaldi bat eginez, Euskal Herriko bizitzeko artea ezagutuko duzue.


Nemi aintzira, XVIII. mendeko margolan batean. John Robert Cozens\nUrteko egun luzeenen sasoi honetan, baratze, soro, belaze, sagasti eta abarretako lanak aurreratuta izanez gero, mendi-gailurretara igotzeko gogoa pizten du giroak. Laster, egunak laburtu eta laburtu hasi ahala, etorriko dira udako egun beroenak, eta, tontorrerako bidea hartu ordez, erreka zulo eta basoetako bidezidorrak kilikagarriagoak izango dira. Baita idazleentzat ere. Kinto Horazio Flako (K.a. 65-8) poeta erromatar errealista eta praktikoak ederki esan zuen: “Idazleek, den-denek, salbuespenik gabe, basoak maite dituzte”. Berarena, behintzat, ulergarria da, eguneko uztaren zale porrokatua zen, Carpe diem.\nBasoan, bere lana irakurriz gero, baten batek entzungo duela badaki idazleak, hainbeste izaki bizi da bertan. Basoak belarriak dituela esan ohi da... Europako kultura ugaritan txertatutako sinesmen hori John Heywood (1497-1580) poeta musikariak idatzi zuen: “Basoak belarriak ditu, eta landak begiak”.\nBotanikan eta erlijioetan jakitunetan jakintsua zen Jacques Brosse (1922-2008) filosofo frantziarrak basoari buruzko idatzi ederrak sortu zituen. Haietako batean jaso zuen garai bateko elizgizonek latinez Aures sunt nemoris esaten zutela, basoak belarriak dituela, alegia. Baso soila adierazteko silva edo lucus erabili beharrean Nemus, baso sakratua, erabiltzen zuten. Hori irakurtzen, kaskezurreko oroimenaren txokoa iraulika hasi zait: Italiako Genzano di Eroma herrian, duela urte batzuk, “gaztetxe” bateko ameslari batzuen asmo abangoardista: lorategi botaniko abandonatu baten berreskurapena zela medio, jendartearen dinamika, gaixo eta baztertuen integrazioa, sormena talde lanean sustatzea, ondarea aintzat hartzea eta abar aberats bati ekiten. Haiekin elkarlanean ari nintzela, ondoko aintzira baten inguruko basoan, ibilaldi bat, gauez. Tarteka jendeak bere kontuak besteoi kontatzen. Italieraz, zipitzik ere ez nuen harrapatzen, baina ikaragarrizko xarma sortu zen. Nemi aintzira da, sumendi baten barruan. Diana ehizaren jainkosari eskainitako tenplu bat zen bertan. Baita Kaligulak eraikitako bi ontzi erraldoi ere: bata jainkosarentzat, bestea beretzat. Nemus, baso sakratutik dator Nemi. Gaur jabetu naiz: Europako baso sakratu ezagunenean ibili ginen... Basoko oroilorea (Myosotis sylvatica), oroitzapenak mugitzen dituena, oraintxe da lore. Gure idazleenak entzuten. Armiarmak bezala: milioi erdi bat baso hektareako.\nKanal hauetan artxibatua: Bestelakoak | Biologia


Pedagogiako Gradua - UPV/EHU\nHezkuntza eta prestakuntza dira tresna eraginkorrenak bai gurea bezalako gizarte moderno baten garapenerako, bai gizabanako nahiz erakundeen hazkunderako. Gaur egungo jakintzaren gizarteak profesionalak behar ditu, aurrez aurre ditugun erronka berriei ekiteko. Haien esku dago transformazioaren motor nagusia.\nPedagogiako Graduak prestakuntza teorikoa eta praktikoa emango dizu prestakuntza sistemak eta prozesuak antolatzen, lantzen eta ebaluatzen ikas dezazun, hainbat arlotan. Hezkuntza eta prestakuntza ekintzak orientatzeko gai izango zara. Horretarako, prestakuntza jasoko duzu hainbat arlotan: giza eskubideak, komunikazioa, berrikuntza, psikologia, soziologia, gatazken ebazpena eta inklusioa, besteak beste.\nZentro, zerbitzu eta enpresa sare zabal bat dugu eskura, non nahitaezko praktikak egin eta lanbidea bertatik bertara ezagutzeko aukera izango duzun.\n8,446 ohiko deialdian (2019/20)\nLiburuxka(Beste leiho bat zabalduko du)(pdf ,3.58 Mb)\nIkasiko duzu esku hartze pedagogikoaren profesionala izaten eta baliabideen prestakuntza, ebaluazio eta gestioa ere bai.\nEgungo premietara egokitutako ikasketa plana: giza baliabideak, taldeetan esku-hartzeko estrategiak, hezkuntza komunikazioa eta abar.\nPraktikak enpresa eta gune ezberdinetan, non ezagutuko baituzu ekintza profesionalaren errealitatea.\nPertsonen eta erakundeen prestakuntzari, gizarte garapenari eta lanari lotutako guztia interesatzen bazaizu, gizarte trebetasunak eta ekimenerako gaitasunak badituzu eta, gainera, gizarte ingurunea errespetatzen duen persona bazara, zure lekua Pedagogiako Graduan dago.\nIkerketa eta hezkuntza: orientazio pedagogikoa, hezkuntza berrikuntza kabineteak; material didaktikoen sorkuntza; gurasoentzako kabinete pedagogikoa, pedagogia terapeutikoa…\nGizartea eta kultura: esku hartze pedagogikoa museoetan; gizarte zerbitzuak; hizkuntza normalizazioa eta eleaniztasuna; gizarte, hezkuntza eta kultura zerbitzu eta esku hartze enpresak; ezgaitasunari lotutako esku hartzeak\nPrestakuntza eta enpresa: etengabeko prestakuntza, laneko orientazioa, prestakuntza zerbitzuak (coaching, mindfulness, etab.), ikaskuntza soluzioak (e-learning), prestakuntza materialen diseinua…


Kategoriako oinarriak eta gaiak GIDARI OFIZIALA\n.@@@.1135/2006 EBAZPENA, urriaren 6koa, Osakidetzako zuzendari nagusiarena. Ebazpen honen bidez onartzen dira ofizial kategorian (gidarien lanpostu funtzionalak) Osakidetza-Euskal Osasun Zerbitzuan lotura estatutario finkoa lortzeko hautatze probak arautuko dituzten oinarri espezifikoak. Aipatu kategoria laguntzaile profesionalen teknikarien lanbide taldekoa da eta destinoak Osakidetzako-Euskal Osasun Zerbitzuko erakundeetakoak izango dira.@@@\nBigarren.- Laguntzaile profesionalen teknikarien lanbide taldeko ofizial kategorian (gidarien lanpostu funtzionalak) lotura estatutario finkoa lortzeko hautatze probak arautuko dituzten oinarri espezifikoak onartzea, I. eranskinean agertzen direnak.\nOINARRI ESPEZIFIKOAK, OFIZIALEN KATEGORIAN (GIDARIEN LANPOSTU FUNTZIONALAK) OSAKIDETZA-EUSKAL OSASUN ZERBITZUAN LOTURA ESTATUTARIO FINKOA LORTZEKO HAUTATZE PROBAK ARAUTUKO DITUZTENAK. AIPATU KATEGORIA LAGUNTZAILE PROFESIONALEN TEKNIKARIEN LANBIDE TALDEKOA DA ETA DESTINOAK OSAKIDETZAKO-EUSKAL OSASUN ZERBITZUKO ERAKUNDEAK IZANGO DIRA.\n1.1.- Deialdi honen xede izango dira ofizialen (gidarien lanpostu funtzionalak) kategoriako destinoak, laguntzaile profesionalen teknikarien lanbide taldekoak, Osakidetza/Euskal Osasun Zerbitzuko erakundeak destino dutenak, II. Eranskinean bilduak. Ondorengoak dira beren lanpostu funtzionalak:\n-\tEmergentzietako ibilgailuen gidaria\n-\tOsasun garraioko gidaria\n-\tZerbitzu orokorretako gidaria\n1.2.- Deitutako destinoen artean ondorengoak gordeko dira pertsonal ezinduak betetzeko: 1.\na) Hezkuntza eta Zientzia Ministerioak emandako teknikarien edozein titulazio edo baliokidea izatea edo izateko moduan egotea, 186/2005 Dekretua, uztailaren 19ko, Osakidetza Zuzenbide Pribatuko Entitate Publikoaren lanpostu funtzionalak arautzen ditueneko, I. eranskinean zehaztutakoa betez.\nb) B motako gidabaimena edo baliokidea izatea. Emergentzietako ibilgailu gidarien eta osasun garraioko gidarien lanpostu funtzionaletarako, gainera, beharrezkoa izango da BTP baimena izatea.\n- Hezkuntza eta Zientzia Ministerioak emandako teknikarien edozein titulazioaren edo baliokidearen fotokopia konpultsatua edo notarioaren testigantza, 186/2005 Dekretua, uztailaren 19ko, Osakidetza Zuzenbide Pribatuko Entitate Publikoaren lanpostu funtzionalak arautzen ditueneko, I. eranskinean zehaztutakoa betez.\n- B motako gidabaimenaren edo baliokidearen fotokopia konpultsatua, Zerbitzu Orokorretako gidarien lanpostu funtzionalerako.\n- B motako gidabaimena edo baliokidearen fotokopia konpultsatua, BTP baimenarekin batera, emergentzietako ibilgailuen gidarien eta osasun garraioko gidarien lanpostu funtzionaletarako.\nLANPOSTU FUNTZIONALA: LARRIALDETAKO IBILGAILUEN GIDARIA\nEMERGENTZIAK 5 1 1 7\nKategoria destino kopurua 5 1 1 7\nBILBOKO ESKUALDEA 3 3\nHEMODERIBATUEN EUSKAL ZENTROA 2 2\nTEKNIKARI LAGUNTZAILE PROFESIONALEN LANBIDE TALDEKO OFIZIAL KATEGORIAKO (GIDARIEN LANPOSTU FUNTZIONALAK) BAREMOA\nTEKNIKARI LAGUNTZAILE PROFESIONALEN LANBIDE TALDEKO OFIZIAL GIDARIEN GAI ZERRENDA\nLehen zatia.- Osasun sistemaren eta osasun garraioaren ezagutzak\n1.- Euskadiko Antolamendu Sanitarioaren Legea: Printzipio informatzaileak eta antolaketako eta funtzionamenduko printzipio programatikoak. Herritarren eskubide eta betebeharrak.\n2.- Osakidetza/Euskal Osasun Zerbitzua Ente Publikoaren Estatutu Sozialak: Definizioa. Egoitza. Helburuak.\n3.- Osakidetza-Euskal Osasun Zerbitzuko zerbitzuen erakundeak. Legezko aitorpena. Gaitasunak. Osasun zerbitzuetako erakundeen sailkapena.\n4.- Lehen Mailako Atentzioko antolamendu egituraketa: Tipologia. Zuzendaritzako, gestioko eta parte hartzeko organoak. Lehen mailako atentzioko unitateak.\n5.- Atentzio espezializatuko antolamendu egituraketa: Tipologia. Zuzendaritzako, gestioko eta parte hartzeko organoak.\n6.- Paziente eta erabiltzaileen eskubideak eta betebeharrak: Eskubide orokorrak. Umeen eskubide espezifikoak. Emakumeen eskubide espezifikoak. Pazienteen betebeharrak.\n7.- Estatutupeko enpleguaren erlazioa. Ordainketa sistema. Osaskidetza/Euskal Osasun Zerbitzuko langileriaren lan baldintzak arautzen dituen akordioa: Lanaldia. Egutegia. Lizentziak, baimenak eta oporraldiak.\n8.- Errepide bidezko osasun garraiorako ibilgailuen ezaugarri teknikoak.\n- 619/1998 Errege Dekretua arauaren izaera.\n-Anbulantzien identifikazioa eta seinaleztapena.\n-Ibilgailuaren oinarrizko hornikuntza eta ezaugarri teknikoak (osasun ekipamendua salbu).\n9.- Asistentziako anbulantzien teknika eta osasun arloko ezaugarri espezifikoak.\n-Istripua jasan dutenak askatzeko oinarrizko hornikuntza.\n-Ibilgailuaren instalazio elektrikoa.\n-Osasun ekipamendua. Elementuen zerrendaketa. Ondorengoen espezifikazioa: Arnasgailua. Bihotz-biriketako bizkortze maletinak, monitore desfibriladorea.\n-\tBotikak ibilgailuan: Gutxieneko eduki eta sailkapen sistema.\n10.- Ibilgailuaren zertifikazio tekniko-sanitarioa emateko betebeharrak (garapeneko agindua).\n-Zertifikazio tekniko-sanitarioaren indarraldia.\n-Zertifikazio tekniko-sanitarioa galtzea.\n-Zertifikazio tekniko-sanitarioen erregistroa.\nBigarren zatia.- Ibilgailuaren ezagutza\n-Ibilgailu moten araberako sailkapena.\n-Sailen edo kanpoko formaren konfigurazioaren araberakoa.\n-Automobil motak, karrozeriaren eraikuntzaren arabera.\n-Automobilaren ezaugarri nagusiak.\n12.- Segurtasuna automobilean.\n-Erosotasuna eta ergonomia.\n-Ikuspena eta iluminazioa\n-Esekidura, direkzioa eta balaztak.\n-Segurtasun aktiboko sistema elektronikoak.\n-Segurtasun uhalak eta pretentsoreak.\n-Airbaga eta alboetako barrak.\n-Karrozeriako kolpe leungailua\n-Bilokea, kulata, pistoia, segmentuak.\n-Biela, birabarkia, inertziako bolantea.\n-Onarpeneko eta iheseko konektoreak.\n-Balbulak, malgukiak, zabu aulkiak, hagaxka bultzatzaileak, takeak.\n-Lau aldiko eztanda motorraren funtzionamendu teorikoaren printzipioak.\n-Lau aldiko diesel motorraren funtzionamendu teorikoaren printzipioak.\n-Lau aldiko motorren funtzionamendu praktikoaren printzipioak.\n-Zilindradaren oinarrizko ezagutzak, konpresorearen, potentziaren eta motor parearen arteko erlazioa.\n-Hozketaren zeregina eta hozkuntza motak.\n-Aire bidezko hozketa.\n-Likido hoztailearen bidezko hozketa.\n-Zirkuitua osatzen duten elementuak.\n-Erradiadorea, ponpa, termostatoa eta haizagailuak.\n-Hedapen botila. Purgagailuak.\n-Segurtasuneko zorroak eta tapoiak.\n-Sistema egiaztatzeko elementuak.\n-Koipeztaketa mistoko zirkuitua.\n-Erabateko presio bidezko koipeztaketa zirkuitua.\n-Olio ponpa, deskarga balbula.\n-Igorpen kutsakorren kontrol sistemak.\n-Egiaztapeneko eta kontroleko sistemak.\n-Olio mineralak eta sintesiko olioak.\n-Olio motak, horien biskositatearen arabera.\n17.- Transmisioko elementuak.\n-Marruskadurazko enbragea: Enbrageko diskoa eta mazoa. Lepokoa.\n-Enbragearen funtzionamendu orokorra\n-Abiadura kaxa: Motak eta oinarrizko funtzionamendua.\n-Diferentzialak: Motak eta oinarrizko funtzionamendua.\n-Transmisio ardatza eta palierrak.\n-Direkzio sistema osatzen duten elementuak.\n-Direkzio kaxa, direkzioko bieletak, errotulak.\n-Ondorengoen angelua: erorketa, irteera eta aurrerapena.\n20.- Balazta sistema.\n-Danborra, zapatak eta balazta etxe platera.\n-Eragingailu hidraulikoa eta tentsore automatikoa.\n-Danborrezko balazten funtzionamendu orokorra.\n-Balazta pastillak eta pintzak.\n-Eragingailu hidraulikoaren sistema.\n-Hoditeriak eta tenkagailuak.\n-Eragingailu mekanikoaren sistema.\n-ABS frenoen sistema.\n-ABS Bosch sistemaren osagaiak (lau kanal).\n21.- Gurpilak eta pneumatikoak.\n-Orpoak, sorbalda, saihetsa.\n-Zentraketa kordoia, karkasa.\n-Barneko gomazko estaldura.\n-Ganberarik gabeko pneumatikoak.\n-Hagun metalikoak. Hagunaren terminologia dimentsionala.\n22.- Ibilgailuaren oinarrizko sistema elektrikoak.\n-Ibilgailuaren sistema elektrikoak.\n-Martxan jartzeko zirkuitua.\nHirugarren zatia.- Zirkulazioa eta bide segurtasuna.\n23.- Zirkulazio arauak.\n-Bide publikoak. Erabilera. Ibilgailuen zirkulazioa.\n-Agenteen seinaleak eta aginduak.\n-Aldi baterako seinaleak (balizak).\n24.- Bide segurtasuna\n-Zirkulazioko baimena. Ibilgailuaren dokumentazioa.\n-Gidariaren egoera fisikoa.\n-Edari alkoholdunak eta drogak.\n-Bideko arrisku zehatzak:\n-Baldintza meteorologiko edo giro txarrak.\n-Erreakzioko, balaztatzeko, gelditzeko eta segurtasun distantzia.\n-\tLehen sorospenak: Arau orokorrak.\n-\tHelduaren oinarrizko bizi euskarria\n-\tPediatriako oinarrizko bizi euskarria.\n2.- Manual ilustrado de Reglamento de circulación y seguridad vial. PONS editoriala (indarrean dagoen araudiaren arabera eguneratutakoa.\n5.- Euskadiko Araudi Sanitarioa.\n6.- Artikuluak: 6, 8, 10 eta 11. Ekainaren 26ko 8/1997 Legekoak, Euskadiko Antolamendu Sanitarioei buruzkoak. 1997ko uztailaren 21eko EHAA, 138 zenbakia.\n7.- Ekainaren 26ko 8/1997 Legea, Euskadiko Antolamendu Sanitarioarena. 28. artikulua. 1997ko uztailaren 21eko EHAA, 138 zenbakia.\n8.- Artikuluak: 1, 2 eta 3. Azaroaren 11ko 255/1997 Dekretua, Osakidetza/Euskal Osasun Zerbitzua ente publikoko estatutu sozialak ezartzen dituena. 1997ko azaroaren 14ko EHAA, 219 zenbakia.\n9.- Artikuluak: 13 eta 14. Azaroaren 11ko 255/97 Dekretua, Osakidetza-Euskal Osasun Zerbitzua Ente Publikoaren Estatutuak ezartzen dituena. 1997ko azaroaren 14ko EHAA, 219 zenbakia. II. eranskina gaurkoturik dago 158. zk.ko EHAAn, 2001eko abuztuaren 16koan.\n10.- Uztaileko 23ko 195/1996 Dekretua, Lehen Mailako Atentzioko Osakidetza/Euskal Osasun Zerbitzuari atxikitako baliabideen antolatze egiturari buruzkoa, 1996ko abuztuaren 28ko EHAA, 164 zenbakia. Artikuluak: 1, 2 eta 7.\n11.- Uztailaren 23ko 194/1996 Dekretua, Laguntza Espezializaturako Osakidetza/Euskal Osasun Zerbitzuari atxikitako baliabideen antolatze egiturari buruzkoa, 1996ko abuztuaren 28ko EHAA, 164 zenbakia. Artikuluak: 1 eta 2.\n12.- Uztailaren 18ko 175/1989 Dekretua, Osakidetzako Gaixo eta Erabiltzaileen Eskubide eta Obligazioen Karta Onartzen duena, 1989ko abuztuaren 4ko EHAA, 149 zenbakia. Artikuluak: 1, 2, 3 eta 4.\n13.- Urriaren 4ko 252/1988 Dekretua, Osasunketa-txartel Indibidualaren erabilera ezarriz, sendagileen adskribapena arautuz eta pediatria-sorospena eskaintzeko urte muga ezarriz, Osakidetzako Zerbitzuei dagokienetan, urriaren 7ko EHAA, 188 zenbakia. Artikuluak: 1, 2, 3 eta 4. 1988ko azaroaren 14ko Aginduko 1 eta 2 artikuluak, Osakidetza/Euskal Osasun Zerbitzuko Lehen Atentzio Zerbitzuetako Pediatria sorospenen epea mugatzen duen adina gehitzen duena, indarrean jarri deneko eguna jarriz, 1988ko azaroaren 21eko EHAA, 218 zenbakia.\n14.- Martxoaren 15eko 57/2005 Dekretuaren, Osakidetza/Euskal Osasun Zerbitzuko langileriaren lan baldintzak arautzen dituen akordioa onartzen duenaren III. titulua. 2005eko abenduaren 31ko EHAA, 60 zenbakia.\n15.- Abenduaren 16ko 55/2003 Legea, osasun zerbitzuetako pertsonal estatutarioaren estatutu markoari buruzkoa.\n16.- “Reanimación cardiopulmonar”. Bilboko Udalak argitaratutako dibulgazio gida. www.bilbao.net web orrian eskuragarri.


Bilbaopedia - Rafael Moreno Aranzadi\nRafael Moreno Aranzadi Pitxitxi\n[ 1982 - 1922\t]\nAthletic Clubek sortu zuen lehenengo mitoa izan zen Rafael Moreno Aranzadi, gaitzizenez Pitxitxi. Aurrelaria izan ez arren, gol sena ikaragarria zeukan. 1909 eta 1921 bitartean jokatu zuen Athleticen eta lau Kopa irabazi zituen. Futbola utzi eta gutxira hil egin zen.\nZazpi Kaleetan jaio zen Rafael Moreno Aranzadi, Andra Maria kalean. Aita Bilboko Udalaren idazkaria izan zen; amaren aldetik, ostera Telesforo Aranzadi antropologoaren eta Miguel de Unamuno idazlearen loba zen. Eskolapioen ikastetxean ikasi ondoren, aitaren desirei men eginez, Deustuko Unibertsitatean hasi zen. Baina ez zen inoiz legegizona izan, ez zuen inoiz ziurtagiririk balioztatu edo helegiterik aurkeztu. Rafael Moreno futbolaria izan zen, handienetakoa, eta horrela igaro da historiara.\nTxotxotan, Eskolapioetan ziharduela, bertako ekipoan jokatu zuen eta sarritan aritzen zen Ingelesen Landako futbol partidetan. 1909an Athleticerako hartu zuten, laugarren ekipoan jokatzeko. Artean hamazazpi urteko gaztetxoa zen. 1910-11 denboraldian bigarren taldean zegoen. Lehenengo taldearekin 1912an jokatzen bazuen ere, lehenengo partida ofizialean 1913an hartu zuen parte: Real Madrilen kontrako norgehiagoka hartan gol bi egin zituen. Urte hartan bertan, San Mamesko inaugurazio partidan lehenengo gola egin zuen.\nHarrez gero hamaika partida gogoangarri jokatu zituen lehoiekin, besteak beste 1915ean bilbotarrek Bartzelonari 5-0 irabazi ziotenekoa. 1914 eta 1916 bitartean Athleticek hiru Kopa jarraian irabazi zituen eta horietan Pitxitxiren ekarpena oso handia izan zen.\nEskuineko barneko gisa jokatzen zuen arren, golegile aparta izan zen. Bere bertuterik handiena iskin egiteko trebezia zen eta jaurtiketa bortitza zuen. Horrez gain, bizkorra eta zolia zen, zuhurra. Bestalde, jokalari tekniko askorekin gertatu ohi den bezala, odolgabe eta nagi aritzeko ospea ezin kendurik zebilen, batez ere gauzak txarto ateratzen zirenean.\nAthleticekin lau kopa irabazi zituen, azkena 1921ean, San Mamesen bertan. Denetara 209 gol egin zituen. Horrez gain, euskal selekzioarekin jokatu zuen 1915ean eta 1916an. Espainiarekin bost bider aritu zen, tartean 1920ko Joko Olinpikoetan. Anbereseko joko haietan Espainiak zilarrezko domina lortu zuen.\nFutbolaz gain, 1918an Bizkaiko atletismo txapelketan aritu zen, baita txapela lortu ere xabalina jaurtiketan.\n1921ko irailaren 11n jokatu zuen Athleticekin azken partida. Ostean epaile hasi zen futbol partidetan. Baina ez zuen luze iraun. 1922ko martxoaren 1ean hil zen, Iturribideko bere etxean, toxikatuta. Andrea eta seintxoa (alabatxoa) laga zituen. Athleticek berehala egin zizkion omenaldiak eta partidak antolatu zituen egoera ekonomiko txarrean gelditu zen familia laguntzearren.\n1926tik aurrera haren bustoa dago San Mamesen eta harrez gero zelaira lehenengoz datozen ekipoek lore-sorta egiteko ohiturari eutsi zaio. Bestalde, Espainiako Ligan gol gehien sartzen dituenari Pichichi saria ematen dio Madrileko Marca kirol egunkariak 1952-53 denboralditik.\nALVAREZ, M: Bizkaitar entzutetsuen galeria. Kirolariak, artistak, idazleak. Euskal Museoa. Bilbo. 2013; MORO AGUAYO, J: San Mames. Historia eta memoria. Athletic Club. Bilbo. 2013.


Albisteak - Pan beklea aldamioen eraikuntza ikuskatzeko arauak\nAutobideko produktu galbanizatuak\nAltzairuzko egitura galbanizatutako produktuak\nEnergia elektrikoko instalazioak produktu galbanizatuak\nBeste produktu galvanizatu batzuk\nPan beila aldamioen eraikuntza ikuskatzeko estandarrak\nEntxufe motako buckle motako altzairuzko hodien aldamioak autoblokeatzeko proiektuarekin altzairuzko hodietako aldamio mota berri bat da, finkagailu motako aldamio tradizionalarekin alderatuta, hobekuntza nabarmena dago muntatzeko eta desmuntatzeko eraginkortasuna, fidagarritasuna, kostuak aurreztea eta energia aurreztea eta ingurumenaren babesa.\nHala ere, entxufe motako plaka-beila altzairuzko hodi-aldamioen eraikuntzak ere bere proba estandarrak ditu, gaur gehiago ikasiko dugu.\nLehenik eta behin, entxufe motako altzairuzko hodien aldamioen ikuskapena eta ebaluazioa "eraikuntzako entxufe motako altzairuzko hodien aldamioak * zehaztapen teknikoak" JGJ231 xedapenekin bat etorri behar du egungo industria estandarraren arabera.\nBigarrenik, entxufe motako altzairuzko hodietako aldamioen berme proiektuen ikuskapena eta ebaluazioa honako hauek dira: eraikuntza programa, markoaren oinarria, markoaren egonkortasuna, barra ezarpenak, aldamioak, entrega eta onarpena.\nElementu orokorrak honako hauek dira: markoaren babesa, hagaxka konexioa, osagaien materiala, sarbidea.\nSocket motako buckle motako altzairuzko hodien aldamioen muntatze-altuera ez da 24 m baino handiagoa izan behar.\nHirugarrenik, entxufe motako altzairuzko hodiaren aldamioen berme proiektuaren ikuskapenak eta ebaluazioak honako xedapen hauek bete behar ditu.\n(A), eraikuntza programa\nAldamioen muntaketa eraikuntza-plan berezietarako prestatu behar da, egitura-diseinua kalkulatu behar da; eraikuntza-plan bereziak xedapenen arabera berrikusi eta onartu behar dira.\nMarraztu apalategi-egituraren planoaren diseinu orokorra, kota, atalaren marrazkia\n(II), zutoin bertikalaren oinarria\nZutikoen zimenduak programaren eskakizunen arabera berdindu eta trinkotuko dira, eta drainatze neurriak hartuko dira.\nLurzoruaren oinarria zutikako pad eta oinarri erregulagarriaren behealdean, eta zehaztapenaren baldintzak bete behar ditu.\nMarkoaren luzetarako eta zeharkako ekorketa-barrak zehaztapen-baldintzen arabera ezarriko dira.\nZutoinaren behealdean oinarri erregulagarria ezarri behar da, zutoinaren behealdean ere ezar daiteke, pad plakaren luzera ez da 2 span baino txikiagoa izan behar.\nPizhou hiria, Jiangsu probintzia. Txina\nPosta elektronikoa: admin@kejulixin.com


Torrente, el brazo tonto de la ley - Wikipedia, entziklopedia askea.\nfilm komikoa eta black comedy film (en)\nSantiago Segura (José Luis Torrente (en) )\nEspartaco Santoni (en)\nDarío Paso (en)\nManuel Manquiña (en)\nManuel Tallafé (en)\nLuis Cuenca García (en)\nMariola Fuentes (en)\nNuria de la Fuente (en)\nMáximo Pradera (en)\n[[Kategoria:Espartaco Santoni (en) antzeztutako filmak]]\n[[Kategoria:Darío Paso (en) antzeztutako filmak]]\n[[Kategoria:Manuel Manquiña (en) antzeztutako filmak]]\n[[Kategoria:Manuel Tallafé (en) antzeztutako filmak]]\n[[Kategoria:Luis Cuenca García (en) antzeztutako filmak]]\n[[Kategoria:Mariola Fuentes (en) antzeztutako filmak]]\n[[Kategoria:Nuria de la Fuente (en) antzeztutako filmak]]\n[[Kategoria:Máximo Pradera (en) antzeztutako filmak]]\nJosé Luis Torrente (en)\n[[Goya Award for Best New Director (en) ]]\nTorrente, el brazo tonto de la ley →Torrente 2: Misión en Marbella\nTorrente, el brazo tonto de la ley (euskaraz Torrente, legearen beso tentela) 1998ko Santiago Segura espainiar zinema zuzendariaren akziozko komedia filma bat da. Bertan, Santiago Segura, Javier Cámara, Chus Lampreave, Neus Asensi, Manuel Manquiña, Luis Cuenca, Tony Leblanc, Espartaco Santoni, Julio Sanjuán, Darío Paso eta Jimmy Barnatán aktoreek antzeztu zuten.\nFilma estreinatu eta berehala ikusle eta sarrera salmenten bidezko diru etekinen aldetik sekulako arrakasta izan zuen, gainera bi Goya Sari ere irabazi zituen. Bestalde, hainbat jarraipen izan ditu: Torrente 2: Misión en Marbella (2002), Torrente 3: El protector (2005), Torrente 4: Lethal Crisis (2011) eta Torrente 5: Operación Eurovegas (2014).\nFilmak José Luis Torrente (Santiago Segura) arrazista, ultraeskuindar, faxista, ustel, alfer, putazalea, edanzalea eta bere hitzetan droga neurri txikian hartu ohi duen espainiar polizia bat da, gainera El Fary abeslaria eta Atlético de Madrid futbol taldearen zaletu amorratua da.\nFilma pertsonaia xelebre hau Madrilen gaueko erronda egin eta etxera itzultzen denean hasten da, atariko eskaileran gora doala "Rafi" (Javier Cámara) bizilaguna bere ama (Chus Lampreave) arrandegira jaisten laguntzen ari denean. Torrente eserleku-gurdian dagoen bere aitarekin (Tony Leblanc) bizi da, semeak aita modu kaskarrean ibili ohi duelarik. Torrente maiz dendetara joan eta bertako zaindariak ohartu gabe lapurretak egin ohi ditu, gainera bere adiskide Antonioren (Cañita Brava) jatetxean whiskya edateagatik 6000 pezetako zorra duenez kaleratua izan ohi da.\nUstekabean eta bere aitak bihotzekoa izan ondoren, Torrentek ezkutuko droga saltokia den txinatar jatetxe bat topatuko du, jatetxearen jabea Mendoza (Espartaco Santoni) droga trafikatzaile zitala delarik, eta haren konfidantzazko morroia berriz "El Francés" (Manuel Manquiña) delako hiltzailea. Rafik eta bere lagun koadrilak lagundurik (Carlitos, Malaguita, Toneti eta Bombilla) Torrentek Mendozaren egitasmoa zapuztea helburu du, baina Torrenteri ez zaizkio gauzak nahi bezala aterako. Halere, Mendozak beste droga-trafikatzaile batekin adostuta zituen 50 milioiko diru-saria bereganatu eta Torremolinosera ihes egitea lortuko du.\nSantiago Segura: José Luis Torrente, espainiar polizia faxista eta ustela, Atlético de Madrid eta El Fary abeslariaren zaletua. Bere aita zaharra kalean diru eske ipini ohi du, besteen bizkar bizizalea, dendetan lapur eta whisky zurratzailea.\nJavier Cámara: Rafi, izen osoz Rafael Jiménez Valera, Torrenteren etxe azpiko arrandegiko langilea, Torrente armagizon gisa miresten du.\nChus Lampreave: Remedios "Reme" Valera, Los Jureles arraindegiko jabea, Rafiren ama eta Amparoren izeba.\nNeus Asensi: Amparo, Rafaren lehegusu ederra, Torrenteren haragikeri ametsetako emakumea.\nManuel Manquiña: El Francés, Mendoza zitalaren morroi edo sikario beldurgarria.\nLuis Cuenca: tabernaria, Torrentek egunero bere zazpi whiskyak gosaldu ohi dituen tabernako zerbitzaria.\nTony Leblanc: Felipe Torrente, Torrenteren aita hemiplegikoa, semeak Estatuaren laguntzak lortzeko eta kalean dirua eskatzeko dagoena baina okerrago dagoela antzeztera behartzen du.\nEspartaco Santoni: Mendoza, narkotrafikatzailea, aberastasun eta emakume ugari dituen gizona.\nPoli Díaz: bere buruz antzeztuz\nJavier Bardem: Sultan\nEl Gran Wyoming: komisarioa, Torrenteren buruzagia, eta haren iragan ezkutua ezagutzen duen bakarra.\nNuria Carbonell (Pablo Carbonell aktorearen arreba): Pili\nCarlos Perea: Carlitos\nTorrente, el brazo tonto de la ley filmaren IMDBko fitxa irakurgai (Ingelesez)\nTorrente, el brazo tonto de la ley filmaren trailer edo iragarkia ikusgai (Gaztelaniaz)\nTorrente 2: Misión en Marbella (2002)\nSantiago Segurak zuzendutako filmak\nSantiago Segurak idatzitako filmak\nJavier Cámarak antzeztutako filmak\nTony Leblancek antzeztutako filmak\nAntonio de la Torrek antzeztutako filmak\nChus Lampreavek antzeztutako filmak\nJimmy Barnatánek antzeztutako filmak\nSantiago Segurak antzeztutako filmak\nNeus Asensik antzeztutako filmak\nDaniel Monzónek antzeztutako filmak\nEl Gran Wyomingek antzeztutako filmak\nAndreu Buenafuentek antzeztutako filmak\nGabino Diegok antzeztutako filmak\nJorge Sanzek antzeztutako filmak\nFernando Truebak antzeztutako filmak\nAndrés Vicente Gómezek ekoitzitako filmak\nMadrilen girotutako filmak\nOrriaren azken aldaketa: 6 urria 2020, 21:09.


Ama Txarren Klubak kontziliazioa ahalbidetzeko telelana legeak aginduta eskatzen du - andra.eus\nAma batek, alabarekin ariketa fisikoa egiten. ARGAZKIA: SHAKTICASADELSER.BLOGSPOT.COM\nAma Txarren Klubak kontziliazioa ahalbidetzeko telelana legeak aginduta eskatzen du\nandra.eus21 maiatza, 20200\nAma Txarren Klub elkarteak osasun krisialdiak seme-alabak dituzten emakumeak muturreko egoeran jarri dituela salatu du ohar baten bidez. Ikastetxe eta aiton-amonengan (orain arrisku taldeak) oinarritutako “txarto kudeatutako kontziliazio politika” osasun krisialdian larriagotu egin dela eta horren ondorioz familiak egoera jasanezinean daudela azaldu dute.\nFamiliak “ez dira lehentasuna gobernuentzat” eta krisialdi honetan “ahaztu egin dira familiez eta amez” dio komunikatuak. Elkarteak egindako ikerketa baten arabera, 10 emakumetik 6k amatasuna lanaren aurretik jartzen dute. Covid19aren krisialdiaren ondorioz “askok ordaindutako lanari uko egin beharko diote, familia-zaintzak (ugalketa-lana) bertan behera ez uzteko”.\nAmen elkarteak errefusatu egin du aukera hori, eta kontziliazioa ahalbidetzeko neurri zehatzak eskatzen dizkio Estatuko gobernuari. Change.org webguneko kanpaina baten bidez, telelana, legeak aginduta, aldi baterako neurri zuzentzaile gisa aldarrikatzen du. “Gure ustez, neurri hori alarma-egoeraren amaieratik harago hedatu behar da, irailean ikasgeletara nola itzuliko den jakin arte”.\nHori ezinezkoa denean, “lanaldia egokitzea eta murriztea erraztea, soldatarik galdu gabe, gain kostua Estatuak ordainduta” exigitzen dute. Hirugarren aukera, “langileak kontratatzeko ordainsari-laguntza litzateke, guraso edo legezko tutore guztiak etxetik kanpo lanean ari diren familientzat”.\nKlikatu hemen manifestua sinatzeko.\nMujeres Migradas y Racializadas promueven tres Cajas de Resistencia para cubrir necesidades derivadas de la crisis sanitaria <\nGrupos feministas se concentrarán en Bilbao y Gasteiz contra la militarización, más aguda durante la crisis sanitaria >\nElkarteak 4 iraila, 2020\nLa crisis del coronavirus ahoga a las familias monomarentales\n"Necesitamos que la corresponsabilidad sea con lo público"\nElkarteak 22 uztaila, 2020\nUna escuela de economía feminista en Gasteiz se suma a la de Oiartzun\nUna Escuela de Economía Feminista echará a andar próximamente en Gasteiz, junto a la...\nElkarteak 10 uztaila, 2020\nInterpelan a los partidos políticos vascos sobre el falso Síndrome de Alienación Parental\nLa Red de Resistencia contra el SAP les reclama un posicionamiento "público y claro"...\nLa Diputación de Bizkaia abre el plazo a la presentación de candidaturas para los Zirgari Sariak 2021


Irabazi Eskoriatza ekimen soziopolitikoaren proposamena abian - Eskoriatza - Goiena.eus\nIrabazi Eskoriatza ekimen soziopolitikoaren proposamena abian\nImanol Beloki 2014-12-04 12:00\nEzker Anitza-IU, Equo eta Alternativa Republicana erakundeek akordioa egin dute herriko ezker alderdien, ekologikoen eta feministen indarrak batzeko. Hala, Irabazi Eskoriatza ekimen soziopolitikoa proposatu dute maiatzeko udal hauteskundeetarako. Ekimenaren aurkezpena martitzenean izango da, 19:00etan, kultur etxean.\nHerritarren eskubide sozialen eta lan eskubideen aurkako erasoen aurrean erantzuna emateko eta gizartean eta instituzioetan aldaketa sakona eragiteko sortu da.\nOinarriak eta arauak adostuta\nEkimen sozial eta politiko anitz eta komuna bultzatzea da asmoa, eta gutxieneko oinarriak adostuta daude. Horretarako, arau batzuk bete beharko ditu ekimenak: demokrazia, gardentasuna, parte-hartzea, feminismoa eta aniztasuna. Ekimenak demokratikoki funtzionatuko du eta irekia izango da; beraz, parte hartu nahi dutenek horretarako aukera izango dute. Parte-hartzaileek askatasun osoz antolatu eta zehaztuko dituzte erabakitze esparruak, hautagaitzak aukeratzeko modua, hautagaiei exijituko zaizkien bermeak eta beharrezkotzat jotzen dituzten beste alderdi guztiak.\nBestalde, gardentasunez funtzionatuko du Irabazi Eskoriatza ekimenak. Hautetsiek hiritarren kontrola onartzeko konpromisoa hartuko dute, baita kode etiko bat ere, eta hautetsiei kontuak eskatzeko mekanismoak ekimeneko parte-hartzaileek eurek ezarriko dituzte.


Sopela – 12 orrialdea – Sopela.net\nEmakumea Sin categoría Sopela\nAzaroak 25 Sopelan\n2020 azaroa 24 Iruzkinik ez\nAzaroak 25, Emakumeen aurkako indarkeriaren kontrako nazioarteko eguna, eta Sopelan bi ekiltaldi deitu dira\nAistak talde feminista: elkarretaratzea\nAistak talde feministak elkarretaratzea deitu du 17:00etan udaletxeko plazan, eta bukatutakoan, jarraian, Bilboko manifestaziora joango da.\nUdalak, udaletxeko plazan ere, bideo maping ikuskizuna antolatu du 19:30ean\nSaharaui herriaren aldeko kontzentrazioa Sopelan\n2020 azaroa 23 Iruzkinik ez\nGaur, azaroak 23, 19:00etan, elkarretaratzea egingo da Sopelan, saharar herriari elkartasuna adierazteko, Nazio Batuek onartutako autodeterminazioaren erreferenduma eskatzeko eta Marokoko okupazioa salatzeko. Elkarretaratzea udaletxeko plazan izango da.\nSopela: aspaldiko elkartasuna\nSopelak Sahararekin duen elkartasuna urrunetik dator. Duela 20 urte gutxi gorabehera, Ander Deuna ikastolako ikasle talde batek Saharako errefuxiatuen kanpalekuetara ikasketa bidaia egitea erabaki zuen. Bidaia hartatik Sopelan urte luzetan lan egin zuen elkarte bat sortu zen: Nuyumen elkartea.\nElkarte horri esker, Sopela DORA dairarekin senidetuta dago. Dora saharar errefuxiatuen kanpamenduetako dairetako bat da, eta 2009-2014 urteetan, Imanol Garai (EAJ) eta Saioa Villanueva (EHBildu) legealdietan diru laguntzak esleitu ziren DORAn adinekoentzako zentro bat eraikitzeko, dairako nagusiak bertan biltzeko, elikagaiak jasotzeko eta kontrol medikoak egin ahal izateko. Zentroa 2013an amaitu eta abian jarri zen. Inagurazio ekitaldira Ehbilduko zinegotzi bi joan ziren. Urte horretan bertan, Sopelako obretako erabiltzen ez zen brigadaren furgoneta ere bat bidali zen Saharara. (W.)\nAnti-errepresiboa Sin categoría Sopela\nSopela: ekitaldia euskal preso eta erbesteratuen egoerari irtenbidea emateko\n2020 azaroa 21 Iruzkinik ez\nAzaroaren 21eko asteburu honetan, Euskal Herriko hainbat herritan eta auzotan mobilizatzeko deia egin dute IZAN BIDEA kanpainaren barruan eta “Bidea gara, bidean gaude” lelopean.\nTestuinguru honeta, Sopelan ehun pertsona inguru bildu dira goizeko 11etatik aurrera udaletxeko plazan. Kanpaldi sinbolikoa, aldarrikapen-ekitaldia eta argazki solidarioa egin dira, herritarrak aktibatzeko, presoak eta erbesteratuak etxera itzultzeko prozesua abian jartzeko eta bizikidetza eta bakea lortzeko urratsak emateko.\nSarek abian jarritako dinamika berria da “Izan Bidea” euskal preso eta erbesteratuen egoerari irtenbidea emateko, herritarrak mobilizatzeko, “urratsak zenbatuz eta kilometroak eginez”, eta herri honetako bizikidetzaren eta bakearen aldeko ibiltarien sare handia osatzeko. (W.)\nSopela: zentsura-mozioa, babes nahikorik gabe\n2020 azaroa 20 Iruzkinik ez\nSopelako Udaleko DB-TU alderdiko zinegotzi bakarrak zentsura mozioa proposatu du Josu Landaluze alkatearen aurka. DB-TUren ustez “Alkatea, inbestiduratik igaro diren hilabeteetan, ez da borondatez hartutako konpromisoak betetzen ari” eta alkate berria izateko Unai del Burgo (EHBildu) proposatu du.\nZentsura-mozioaren ibilbide laburra\nMozioa eraginkorra izan dadin, eta ez DB-TU makillaje-ekintza huts bat (orain dela 15 hilabete soilik, ahalbidetu baitzuen DB-TUk EAJren alkatetza, informazio honekin batera doan argazkian ikus daitekeenez), beharrezkoa da gutxienez udaleko zinegotzien erdiak gehi batek babestea, ondorioz, beharrezkoa dira EHBildu eta Elkarrekin-Ahal Dugu zinegotzi guztien sindurak, baina erakunde bi hauek uko egin diote publikoki zentsura mozio honi argitaraturako dokumentu banatan.\nJustizia Soziala Sopela\nEnpresa bat ixteko mehatxua Sopelan: 37 kaleratze posible\n2020 azaroa 19 Iruzkinik ez\nUnited CAPS (United Caps Llagostera Sau) enpresako langileen ordezkariek salatu dute azaroaren 2an enpresak jakinarazi ziela langilei Sopelako enpresaren jarduera itxi eta Kataluniako LLagostera lantegira eramateko asmoa zuela.\nErabaki hori arrazoi ekonomikoetan eta teknikoetan oinarritzen da, baina ELA sindikatuko langileen ordezkariek ukatu egin dituzte datu horiek: “Kontu ekonomikoen irakurketatik ondorioztatzen da enpresaren finantza-egoera onbideratua dela eta onura handiak dituela”.\nGreba deialdia, azaroaren 24tik aurrera\nItxiera baieztatzen bada, 37 lanpostu suntsituko dira eta eragina handia izango du Sopelan eta eskualdean; beraz, langileek haien lanpostuak defendatzeko greba mugagabea hastea erabaki dute azaroaren 24tik aurrera eta erakundei babesa eskatu diete. 37 langile hauetatik 6 Sopelakoak dira eta 16 eskualdekoak.\nHori dela eta, Sopelako Udalari itxieraren eta lekualdatzearen aurkako jarrera hartzeko eta langileekin bat egiteko eskatu diote mobilizazioak babestuz. Eusko Jaurlaritzari eta Aldundiari enpresa eta lanpostuak mantentzeko irtenbideak eskatu dizkiete.\nUnited CAPS enpresa Olabide kalean dago eta taponeria plastikoko gaiak fabrikatzen ditu: kapsulak, ontzietarako itxiturak, ixteko junturak eta 2018ko apirilean, enpresa horrek Sopelako enbalaje plastikoak (Embalatap) erosi zuen. (W.)\nJustizia Soziala Sin categoría Sopela\nSopela osasun publikoaren alde\n2020 azaroa 11 Iruzkinik ez\nHerritar talde batek elkarretaratzea egin du gaur, azaroak 11, 19:00etan Sopelako anbulatorioaren aurrean osasun publikoaren alde.\nHau bezalako beste elkarretaratze batzuk egin dira Euskal Herriko udalerri askotan, eta Osakidetzako greba-deialdiaren bezperan egin da. Osakidetzako greba deialdi hau sektorean ordezkaritza duten sindikatu guztiek batera egin dute: SATSE (erizainen sindikatua), ELA, LAB, SME (Euskadiko medikuen sindikatua), CCOO, UGT, ESK, SAE (erizaintzako teknikarien sindikatuak) eta UTESE (osasun-teknikarien sindikatu profesionala).\nOsasun arloko langileen ordezkari guzti-guztiek aho batez salatu dituzte azken urteetan osasun arloan izandako murrizketak eta osasun publikoaren defentsa aldarrikatzen dute. (W.)\nSalaketak Sin categoría Sopela\nSopela: “SOS ostalaritza eta dendak”\n2020 azaroa 10 Iruzkinik ez\nGaur, azaroak 10, elkarretaratzea egin da Sopelako udaletxearen aurrean, “SOS OSTALARIZTA eta DENDAK” lelopean.\nUdalerriko merkatariek eta ostalariek egin dute deialdia, eta salatu dituzte saltokiak igarotzen ari diren krisi-egoera eta horrek maila pertsonalean dituen ondorioak: enplegu-galerak, merkataritza-itxiera, familia aurrera ateratzeko zailtasun ekonomikoak….\nElkarretaratzean ehun lagun inguruk hartu dute parte eta laguntzeko neurriak eskatu dizkiete erakunde guztiei, baita Sopelako Udalari ere. (W.)\nLizar Begoña: “Ni ere harritzen nau idazten dudanak. Ez testua ona delako, espero izaten ez dudan zerbait jaiotzen delako baizik”\n2020 azaroa 6 Iruzkin 1\nLizar Begoña Madariaga gazte sopeloztarrak sona handiko Donostia Kultura Poesia lehiaketa irabazi du aurten eta bere lan saritua “Aro beilegia” argitaratu du. Lizar gaztea da, idazlea, Arte Ederretan lizentziatua, eta solasaldi atsegina izan du sopela.net-ekin. Batez ere literaturaz eta bere lanaz aritu gara, baina Sopelako kultur biziaz zertzelada batzuk ere eman dizkigu. Eskerrik asko Lizar eta bene-benetan zorionak!!!\nSopela.net: Aro beilegia “ezagun” bihurtu zaitu, lan saritua izan da, eta hasierako poeman zera diozu:\nLetra hauek besteen artean hartzen duten izaera,\nLetra hauek eta sukaldetik komunerako airea,\nLetra hauek idazteko faktoreak,\nLetra hauek eta, zergatik ez sexuak,\nLetra hauek autobidetik, jubilatuen autobus batean,\nLetra hauek okupa (ezin) dezaketena\nLetra hauek datu basean,\nLetra hauek batzean; semper fidelis,\nLetra hauek eta ni.\n“letra hauek” sortzen dira edo sortzen dituzu? Alegia berez, erraz, irteten zaizkizu, bat-batekoak dira zure poemak, edo lantzen dituzu, behin eta berriro berridazten eta txukuntzen dituzu olerkiak?\nPage 12 of 177« Lehena...10«11121314»203040...Azkena »


Eraikuntzara salto egingo dugu 28an | LAB SINDIKATUA\nIrakaskuntza Hezkuntza Eraikuntzara salto egingo dugu 28an\nHEZKUNTZA PLATAFORMEN TOPAGUNEA.- Hamaika arrazoi ditugu datorren azaroaren 28an Euskal Herriko kaleak alaitasunez eta aldarriz betetzeko. Agerian da gaur egungo hezkuntza sistemak ez duela Euskal jendartearen beharrak asetzen. Agerian da ere, Euskal Herriko hezkuntza komunitateak ez duela inolako inposiziorik nahi eta ez duela egungo eredu atzerakoi, merkantilista eta segregatzailea jasango. Umeen interesei erreparatzen dien hezkuntza sistema behar dugu, aldiz, merkatuei begirakoa ezarri nahi izan dute. Eta honen aurrean gure apustua garbia da.\n1-\tLOMCEri aurre egiteko konpromisoa dugu.\n2-\tINPOSAKETA ororen kontra gaude\n3-\tGure hezkuntza sistema propioaren bidean urratsak eman nahi ditugu.


Pepe Sánchez (musikaria) - Wikipedia, entziklopedia askea.\nPepe Sánchez (musikaria)\nSantiago, 1856ko martxoaren 19a\nSantiago, 1918ko urtarrilaren 3a (61 urte)\nmusikagilea, abeslaria, gitarra-jotzailea eta kantugilea\nJosé "Pepe" Sánchez (Santiago de Cuba, 1856ko martxoaren 19a – 1918ko urtarrilaren 3a) musikari, abeslari eta musikagile kubatarra izan zen. Bolero musika mota kubatarraren sortzailearen bezala onartuta dago.\nIzatez mulatoa zen. Mulatoak, garai hartan, nahiko baztertuta zeuden baina Sánchezek onartua izatea lortu zuen. Lanbidez jostuna zen eta musikan autodidakta izan zen. Antzerki komikoan hasi zen eta, halaber, musikan baina ez profesional moduan hasieran. Bere bolero "Tristezas" (1885) musika mota horren lehen adibidea bezala aipatua izan da. Abeslari hau beste batzuen eredua izan zen: Sindo Garay, Rosendo Ruiz, Manuel Corona eta Alberto Villalón. Beste abesti askoren artean hauek oso ezagunak egin ziren: "Pobre artista", "Rosa I", "Rosa II" eta "Rosa III", "Cuando oí la expresión de tu canto", "Cuba, mi patria querida", "Cuba libre", "Caridad", ""Esperanza"", "Naturaleza" eta "Himno a Maceo". Ezagutzen den grabazio berriena La música de Pepe Sánchez da, musikagilearen kanten bertsioekin (Siboney LD–315) da.\n(Gaztelaniaz):"Tristezas" boleroa Youtuben.\n(Gaztelaniaz):Pepe Sánchez Ecured webgunean.\nISNI: 0000 0000 9978 4191\nOrriaren azken aldaketa: 14 otsaila 2020, 20:40.


Oxigeno Sorgailuaren Laser Ebaketa Fabrika Argi baxuko eta tenperatura baxuko oxigeno planta - Hangzhou OuRui airea bereizteko ekipamendu Co., Ltd.\nONGI ETORRI EDO\nHangzhou OuRui Air Separation Equipment Co., Ltd. airearen bereizketa kriogenikoaren fabrikatzailea da, VPSA oxigenoa ekoizteko gailua, aire konprimitua arazteko gailua, PSA nitrogenoaren ekoizpena, oxigenoa ekoizteko gailua, nitrogeno arazteko gailua, mintza bereizteko nitrogenoaren ekoizpena eta oxigenoa ekoizteko gailua, elektrikoa. Kontrolatzeko balbula pneumatikoa. Tenperatura kontrolatzeko balbula. Ebaki balbulak ekoizteko enpresak. Enpresak 14.000 metro koadro baino gehiago ditu tailer estandar modernoarekin eta produktuak probatzeko ekipamendu aurreratuak. Enpresak beti betetzen du "zintzotasuna, lankidetza, irabazi-irabazi" negozioaren filosofia, zientzia eta teknologiaren garapena, dibertsifikatua. , eskala handiko errepidea, teknologia altuen eta berrien garapenaren industrializaziora, enpresak ISO9001 kalitate sistemaren ziurtagiria gainditu du eta "kontratuak eta promesa unitatea" irabazi ditu, konpainia zhejiang-eko teknologia goi eta berrien industriaren artean dago. probintziako zientzia eta teknologia berrikuntzako enpresa nagusiak.\nKonpainiaren produktuek "OR" hartzen dute marka erregistratua.\nKonpainiak 14.000 metro koadro baino gehiago ditu tailer estandar modernoarekin.\nEnpresak ISO9001 kalitate sistemaren ziurtagiria gainditu du.\nBiziraupenaren kalitatea, merkatura bideratutakoa, garapenerako zientzia eta teknologia, eraginkortasuna sortzeko kudeaketa, sinesgarritasuna lortzeko zerbitzua.\nKonpainiaren produktuek aire konprimitua lehengai gisa hartzen dute, prozesu automatizatuaren bidez, aire konprimitua arazteko, bereizteko, erauzteko. Enpresak aire konprimitua garbitzeko ekipoen sei serie ditu, PSA PSA PSA airea bereizteko ekipoak, nitrogeno eta oxigenoa arazteko ekipoak, mintza bereizteko airea. bereizteko ekipoak, VPSA oxigenoa ekoizteko ekipoak, aire kriogenikoa bereizteko ekipoak eta balbula automatikoak, 800 zehaztapen eta modelo baino gehiago dituztenak.\nKonpainiaren produktuek "OR" hartzen dute marka erregistratu gisa, ikatz metalurgikoan, potentzia elektronikan, petrolkimikan, medikuntza biologikoan, pneumatikoen kautxuan, ehungintzako eta zuntz kimikoetan, elikagaien kontserbazioan eta beste industria batzuetan oso erabilia; nazio mailako funtsezko proiektu askotan produktuek zeresan handia dute.\nENPRESAK HARTZEN DU\nErabiltzailearen beharra erakargarri gisa, garapen soziala helburu gisa eta erabiltzailearen gogobetetasuna estandar gisa\nENPRESAREN OINARRIA DA\n"Biziraupenaren kalitatea, merkatura bideratutakoa, garapenerako zientzia eta teknologia, eraginkortasuna sortzeko kudeaketa, sinesgarritasuna lortzeko zerbitzua." Saiatu kalitate, zerbitzu, kudeaketa, teknologia eta bestelako alderdietan nazioarteko estandarrak betetzen. "Edo" produktuekin. , erabiltzaileentzako eraginkortasuna sortu, gizartearentzako aberastasuna bildu eta bihar hobea elkarrekin sortu.


Eraldaketarako munizipalismoa aldarrikatu du EH Bilduk Bilbon | Politika | Berria\nEraldaketarako munizipalismoa aldarrikatu du EH Bilduk Bilbon\nAlkateen Mugimendua eta Jose Luis Elkoro omendu dituzte MugiDa jardunaldietan. Orain Errepublikak koaliziorako akordioa sinatu dute\n«Indar hori barnean daramagu, gurea da, eta ezin digute kendu. Gurea delako, gure herrikoa». Aginte makila esku batean zuela egin zituen adierazpen horiek Jose Luis Elkoro Bergarako (Gipuzkoa) alkate ohiak. 1977ko Alkateen Mugimenduko kidea izan zen, eta frankismoa amaitu berritan «udaletxeak jendearen ardurapean jarri» zituztela gogoratu zuen. Hori zen oholtza gainetik aldarrikatu zuen indarra, jendeak herrietan daukana. «Alkateen Mugimenduak aurrera egin du, eta orain pozik egon gaitezke», esan zuen. Eraldaketarako motorra herrietako indarra dela gogorarazi baitzuen. EH Bilduko zinegotzi eta alkateen aurrean egin zituen adierazpen horiek, eta azken zortzi urteetan egindako lana goraipatu zien horiei guztiei.\nAlderdi abertzaleak antolatutako MugiDa jardunaldian egin zituen adierazpen horiek Elkorok. Hain zuzen, udal hauteskundeen atarian omendu zuen EH Bilduk duela 42 urte sortutako Alkateen Mugimendua: «Udal mailako politikari asko zor diogu, eraiki nahi dugun herria nolakoa den erakusten duelako; 1977ko Alkateen Mugimendukoen lana egun loratzen ari da, gainera». Omenaldi ekitaldian gidari lanak egin zituen Aitziber Ibaibarriaga egungo Bilboko zinegotziak, eta orduko politikari horien lana goraipatu zuen taula gainetik.\nJoseba Asiron Iruñeko alkateak ere berdin egin zuen: «Pertsona hauek [Alkateen Mugimenduko kideak] erakundeetan sartu ziren frankismoari aurre egiteko, eta herriaren ahotsa zabaldu zuten». Orduan ezarritako lorratzari jarraikiz lanean jarraituko dutela esan zuen ostera: «Historia egiten jarraitu nahi dugu, eta erregimenari aurre egingo dugu Bergarako taldeak bere garaian egin zuen bezala; mugitzen den herria delako hau, eta horrela jarraitu nahi dugu».\nMugimendu hori erakusteko asmoarekin antolatu zuten atzoko MugiDa eguna Bilbon. Herri mugimenduetako aktibista ugari elkartu ziren, eta jai giroan igaro zuten eguna. Arratsaldean, manifestazioa egin zuten, eta, amaieran egindako ekitaldian, Arnaldo Otegi EH Bilduko koordinatzaile nagusiak esan zuen eragile sozial horik guztiek «komunitate familia bat» osatzen dutela.\nFamilia hori handitzeko ekitaldia egin zuten, gainera, atzo goizean. Izan ere, EH Bildu, ERC, BNG, Ahora Canarias, Andecha Astur eta Puyalon de Cuchas alderdiek osatutako Orain Errepublikak koaliziorako akordioa sinatu zuten atzo Bilbon. «Demokrazia, eskubideak eta askatasunak» izango dira koalizioaren oinarri nagusiak Josu Juaristi EH Bilduko zerrendako bigarrenak azaldu zuenez: «Behar-beharrezkoak dira oinarri horiek, kontuan izanik Europatik eta, batez ere, Espainiatik datorren autoritarismo eta atzeranzko joera».\nOtegik batuta aurkeztearen garrantzia azpimarratu zuen arratsaldeko ekitaldian: «Europara, Kongresura eta Senatura batuta goaz; amaitu da sigla moduan jokatzea, herri moduan eta indarrak batuta goaz hauteskundeetara». Espainia «krisi larrian murgilduta» ikusten baitu, eta eskuinak egoera horretan «errepresioaren bidea» erabiltzen duela zioen. «Ezker aurrerakoiak jendearen eguneroko arazoez arduratu beharra dauka». Horregatik egin dute bat, esan zuenez.


Martxoak 8ra begira –\nMartxoak 1 da gaur. Otsaila bukatu da ia eta aurrean daukagu gure Martxoak 8, greba feministaren eguna.\nNik hemen ez dut alegaturik egingo. Aski ondo dakizue greba feminista zer den: kontsumo, zaintza, pentsionistak, lan greba… Heteropatriarkatu kapitalistari planto egiten. Bizitzak erdigunean jartzeko eguna, emakumeon bizitza duinak aldarrikatzeko eguna\nMartxoak 8an nik ez diet emakumeei begiratuko. Kaleak beteko ditugu berriro, bai goizean eta bai arratsaldeko manifan. Arrakasta itzela izango da, ziur nago.\nBaina politikariek zer egingo dute? Emakume politikariek greba egingo dute? Kalera aterako dira? Gure Gorka Urtaran alkatea, Gasteizko Udaleko zinegotziak, Arabako junteroak… kalean izango dira emakumeekin besteak bezala? Edo iazko moduan, 10 minutu irten, argazkia atera, puntu morea aireatu, egungo deklarazio politikoki zuzenak egin eta nahiko? Datorren urteraino? Batzuk, EAJk adibidez, onartu du ja ez diola greba honi babesik ematen. Kalera ateratzea ez da inoiz ideia ona beraientzat.\nEta gure alkate jauna… berdintasunaren aldeko deklarazio superponposoak botako ditu, klaro! Ze polita den hainbeste emakume beraien eskubideak aldarrikatzen (beno, hau igual ez du esango, baina nik bai), udaletxean pausoak ematen dituztela, eta ez dakit zenbait zenbaki huts botako ditu, emakumeak gero eta hobeto gaudela eta egon behar garela, eta beste…\nAlkate jauna! Ekinaren ekinez. M8-ra begira Talka espazio feminista desalojatu duzu! Zure (gure, egia esanda) poliziak emakumeak Talkatik botatzera bidali dituzu. Eta hau egitea edo ez, erabaki politikoa izan da, besterik ez. Eta erabaki hau zuk hartu duzu, Urtaran Jauna!\nEta Urtaran esaten dut, baina hipokresia hau denona da. Datorren astean kolore guztietako politikariak egunkarietan eta irratietan esaldi borobilak eta politak botatzen agertuko dira. Ibiltzen egiten da bidea, eta ohorezko salbuespen batzuk kenduta, poliko gehienak gutxi “ibiltzen” dira feminismoan.\nborroka, feminismoa, Gasteiz, Gasteizko Udala, gatazka, Gorka Urtaran, greba feminista, martxoak 8, Martxoak 8ra begira, matxismoa, talka, talka espazioa\n3 pentsamendu “Martxoak 8ra begira”-ri buruz\nHego 2019-03-01 16:56\nAgian “Talka espaziotik” kanporatu zaituztete okupatutako eraikina zelako, baina noski emakumeak kanporatu dituztela esatea biktimistagoa da. Zuen lokala nahi baduzue, ORDAINDU. Ez dut uste Gasteizen hainbeste feminista izanik arazo ekonomikorik izango duzuenik lokal bat erosi edo alokatzeko.\nAzken portu 2019-03-01 17:33\nArtikulu eskasa: euskara traketsez idatzia, biktimismoz blai. Eta zergatik jarri behar duzu “ELAko militantea” zure aurkezpenean? Neu ere militantea naiz, baina nire iritziak nireak dira eta titulu pertsonalean hitz egiten dudanean ez dut sindikatua nahastu behar.\nErresistentzia 2019-03-02 11:57\nEskua gora, klase pribilegiatua turkoburu berriak bilatzen. Alemania 1933 – Euskal Herria 2018.


“Obabakoak’ Stuttgarten eskaintzea historikoa da” - Deia\neuskaraz eskaini zen Arriagaren ekoizpen propioa\nCalixto Bieitok zuzendutako obra Stuttgarteko Antzoki Nazionalean euskaraz taularatu zen atzo\nane lópez 09.02.2020 | 07:40\n‘Obakakoak’ antzezlana atzo eskaini zen Stuttgarteko Antzoki Nazionalean Schauspiel Stutttart izeneko espazioan. Argazkiak: E. Moreno Esquibel\nstuttgart - "Obabakoak Stuttgarten eskaintzea historikoa da, oso garrantzitsua". Hala azaldu zuen atzo Calixto Bieito, Bernardo Atxagaren eleberrian oinarritutako an-tzezlanaren zuzendariak. Stuttgarteko Antzoki nazionalean taularatuta, euskaraz eskaini zen Arriagaren ekoizpen propioa, antzokian jende mordoa bilduz.\nEuskal literaturan liburu garrantzitsuenetakoa izandako eleberrian oinarritutako obra, eta Bilboko Udalak eta BBK-k babestutakoa; emanaldi bakarra aurkeztu zuen atzo Alemaniako hirian; Bernardo Atxagaren aburuz, hiru arrazoiengatik gauzatutakoa: Euskal Herrian lortu den maila ekonomikoari esker; euskal gizartearen aldetik euskal kulturak izandako babesagatik; eta Arriaga Antzokiaren lana aitortu nahi izan zuen ere, euskal ekoizpenak egiteko apustua azpimarratuz. Beraz, azkenik, Calixto Bieito, An-tzokiaren zuzendari artistikoaren babesa ere aitortuz, proiektuaren gauzatzearen hiru ardatzak definitu zituen Atxagak; modu horretan, Obabakoak mugetatik kanpo eramatea lortuz.\nBieitok aitortu zuenez, "Obabakoak XX. mendeko obra garrantzitsuenetakoa da; euskaraz egindako baina baita estatuan sortutako garrantzitsuenetakoa ere". Izan ere, elementu oso aberatsak daude Asteasuarraren nobelan. Orain, hiru hamarkada igarota, Obabakoak beste hizkuntzetara itzultzen jarraitzen dela onartu zuen Atxagak. Lehenengo itzulpena? Alemanera izan zen, hiru hamarkada geroago, herrialde berean, euskaraz taularatu delarik.\nNahiz eta proiektua gauzatzeko Bieito eta Atxagaren esku hartzeak ezinbestekoak izan diren, bata idazlea eta beste antzezpenaren zuzendariak; lan erabat indibiduala izan da biek aurrera eramandakoa. "Zaindu behar den gauza bakarra ideologikoa da". Hala defendatzen du Atxagak; batzuetan "nahikoa baita pertsona ezagutzea". Kasu honetan "Calixtok interpretazio espresionista egin du, giro ilunak? eleberriaren berrirakurketa da". Hala ere, bere irakurketa izan arren, "ideologikoki Calixtorekin oso seguru" dago Atxaga. Horregatik, prozesuan ez da sartu: "Proiektuan bete betean sartuta ez bazaude, hobe ez molesta-tzea". Horregatik, Bieitok bere moldaketa pertsonala egiteko askatasun osoa izan du.\nNondik norakoak Antzezpenaren aurretik hitzaldia eskaini zuten atzo Bernardo Atxaga eta Calixto Bieitok, eleberriaren nondik norakoak azaldu zituztelarik. Hala, asteasuarrak azaldu zuenez, "amarekin Napolesera egindako bidaian sortu zen eleberria idaztearen ideia", hango mosaiko batean, umeak kurkuluxetara jolasten ikusi zituenean. Garai hartako jolasak, bere herrian 2.000 urte geroago bizirik jarraitzen zutela ikustean, hain zuzen ere. "Garai hartako Pompeiaren eta gaur egungo gure herriaren artean denbora lerro jarraia badago, herri guztiak antzinakoak direla esan nahi du, Marx, Edo Freudik gabekoak". Zein izan zen lehenengo ipuina? Atzo, Stuttgarteko Antzokira gerturatu ziren entzuleei azaldu zuenez: Duela mende bateko emakume batek hilzorian eskatutakoak inspiratu zuen Atxaga: "hiltzean, barruan zuen sugea kentzea eskatu zuen". Fantasia? Ez, Atxagaren hitzetan biriketako arazo baten ondorioz sortutako soinuari izena emateko ezintasuna. "Hori da emakumeak errealitateari izena emateko duen bide bakarra", modu horretan, emakumearen hitzek eberriaren lehenengo lerroak bete zituztelarik.


Ikerketa-zelula robot-mekanizazioan - Basque industry\nMekanizazioan robotika ikertzeko eta garatzeko zelula. 100 kg-ko karga nominala duen industri robot astun bat dauka (Stäubli TX2009), zeinak 14kW-ko elektroardatz bat, 24000 bira minutukokoa, HSK-F63 kono bat eta hozgarri likidoa dauzkan. Mahai birakari bat ere badauka, 1500 kg arteko piezak mugimenduan biratzeko ahalmenarekin, robotarekin interpolatuta, eta 6 erreminta desberdinetarako kargagailu automatiko bat. Zelula G kodearen bitartez programatzen da eskuz edo CAD/CAM Autodesk Delcam PowerMill Roboten bitartez. Horrez gain, eredu zinematiko eta dinamiko bat dauka Matlaben/Simulinken, "biki birtual" gisa. Prozesuko datuak monitorizatzeko eta analisirako sistema bat dauka lainoan, eta prozesua denbora errealean kontrolatzeko sistema bat ere bai, zeina Matlaben edo Simulinken programatu daitekeen.\n6 erremintarainoko aldagailu automatikoa, erremintaren luzerako kalibratzaile automatikoarekin +\n1450 mm diametroko mahai birakaria, 1500 kg gehienezko karga.\nCAD CAM Autodesk Delcam PowerMill Robot programazio softwarea, SRS Staubli simulagailua, eta in situ operaziorako ukimen panela. +\nOPC DA/UA, MT Connect, Modbus TCP, Profinet, Profibus, I/O-Link, SQL, ODBC, XML, API Rest, MQTTekin monitorizazioa eta hodeiko analisia +\nProzesu-monitorizaziorako sentsoreak: indarra, dardara, posizioa, termografia, ikusmen artifizial dimentsionala, azaleraren-zimurtasuna, etab. +\nStäubli TX200 Robot industriala (unitate 1, 100 kg karga nominala) +\n14 kW-tako ardatz elektrikoa, 24000 rpm, hozte likidoa, HSK-F63 erreminta-euskarria, hainbat metal gogor eta diamante tresnak.\nPieza metaliko eta ez metalikoen mekanizazio robotikoaren ikerketa\nZelula robotiko eta roboten programazio eta simolazioen ikerketa\nAluminio, konposite, karbono, beira-zuntza, polimero, reina eta are materialetako piezen fresaketa, zulaketa, berkanteatze eta torneaketaren bideragarritasun-azterlana, saiakerak eta emaitzen analisia\nCAD CAM robotiko eta zinematiko zein dinamiko simulazio programazioan saiakerak, hezkuntza eta emaitzen analisia.


--- Eguna Ostirala 22 Larunbata 23 Igandea 24 Astelehena 25 Asteartea 26 Asteazkena 27 Osteguna 28 Ostirala 29 Larunbata 30\n--- Aretoa Kursaal, 1 Kursaal, 2 Victoria Eugenia Antzokia Antzoki Zaharra Principe, 2 Principe, 3 Principe, 5 Principe, 6 Principe, 7 Principe, 9 Principe, 10 Tabakalera, 1 aretoa Tabakalera, 2 aretoa Tabakalera, Z aretoa Antiguo Berri, 2 Antiguo Berri, 6 Antiguo Berri, 7 Antiguo Berri, 8 Trueba, 1 Trueba, 2 Belodromoa San Telmo Museoa Azkuna Zentroa\n--- Saila Sail Ofiziala Donostia Saria Emanaldi Bereziak Zuzendari Berriak Horizontes Latinos Zabaltegi - Tabakalera Perlak Culinary Zinema: Zinema eta gastronomia Made in Spain Zinemira Belodromoa Zinema Ikasleen Nazioarteko Topaketa Haurrentzako zinema Savage Cinema Joseph Losey TVE Gala Euskal Zinema eta ETB Gala FIPRESCI Sari Nagusia Latinoamerikako Zinemaren Jaeger-LeCoultre Saria. Emanaldi Berezia Beste ekintza batzuk\n--- Ostirala 22 Larunbata 23 Igandea 24 Astelehena 25 Asteartea 26 Asteazkena 27 Osteguna 28 Ostirala 29 Larunbata 30\n--- Kursaal, 1 Kursaal, 2 Victoria Eugenia Antzokia Antzoki Zaharra Principe, 2 Principe, 3 Principe, 5 Principe, 6 Principe, 7 Principe, 9 Principe, 10 Tabakalera, 1 aretoa Tabakalera, 2 aretoa Tabakalera, Z aretoa Antiguo Berri, 2 Antiguo Berri, 6 Antiguo Berri, 7 Antiguo Berri, 8 Trueba, 1 Trueba, 2 Belodromoa San Telmo Museoa Azkuna Zentroa\n--- Sail Ofiziala\tDonostia Saria Emanaldi Bereziak\tZuzendari Berriak\tHorizontes Latinos\tZabaltegi - Tabakalera\tPerlak\tCulinary Zinema: Zinema eta gastronomia\tMade in Spain\tZinemira\tBelodromoa\tZinema Ikasleen Nazioarteko Topaketa\tHaurrentzako zinema\tSavage Cinema\tJoseph Losey\tTVE Gala\tEuskal Zinema eta ETB Gala\tFIPRESCI Sari Nagusia\tLatinoamerikako Zinemaren Jaeger-LeCoultre Saria. Emanaldi Berezia\tBeste ekintza batzuk\nDONOSTIA ZINEMALDIA AZKUNA ZENTROAN / 2017(E)KO URRIAREN 2(E)TIK 2018(E)KO URRIAREN 8(E)RA\nPerlak - 127 m.\nPerlak - 120 m.\nHaurrentzako zinema - 108 m.\nEskolen bitartez antolatua\nSail Ofiziala - 110 m.\nJ.B. (ingelesa) azpitituluak espainieraz eta elektronikoak ingelesez\nSail Ofiziala - 82 m.\nZuzendari Berriak - 100 m.\nJ.B. (daniera, farsiera) azpitituluak espainieraz eta elektronikoak ingelesez\nJ.B. (ingelesa, frantsesa, italiera) azpitituluak espainieraz eta ingelesez\nJ.B. (ingelesa) azpitituluak frantsesez eta elektronikoak espainieraz\nFIPRESCI Sari Nagusia - 98 m.\nJ.B. (finlandiera, arabiera, ingelesa) azpitituluak espainieraz eta elektronikoak ingelesez\nJ.B. (frantsesa, ingelesa, japoniera) azpititulu elektronikoak espainieraz eta ingelesez\nCulinary Zinema: Zinema eta gastronomia - 85 m.\nJ.B. (katalana, espainiera, ingelesa) azpitituluak espainieraz eta elektronikoak ingelesez\nTabakalera, 2 aretoa\nJ.B. (ingelesa, espainiera) azpititulu elektronikoak espainieraz\nJ.B. (suediera, ingelesa, daniera) azpitituluak espainieraz eta elektronikoak ingelesez\nSail Ofiziala - 112 m.\nJ.B. (espainiera) azpitituluak ingelesez eta elektronikoak espainieraz\nCulinary Zinema: Zinema eta gastronomia - 82 m.\nJ.B. (espainiera, ingelesa, japoniera, daniera, alemaniera, frantsesa) azpitituluak ingelesez eta elektronikoak espainieraz\nJ.B. (mutua eta intertituluak espainieraz) azpitituluak ingelesez\nZuzendari Berriak - 80 m.\nPrentsa eta akreditatuak bakarrik\nSram / Shame (Film laburra)\nJ.B. (bulgariera) azpitituluak ingelesez eta elektronikoak espainieraz\nCulinary Zinema: Zinema eta gastronomia - 109 m.\nJ.B. (hebreera, alemaniera, ingelesa) azpitituluak ingelesez eta elektronikoak espainieraz\nJ.B. (ingelesa, espainiera) azpititulu elektronikoak euskaraz\nPerlak - 125 m.\nZuzendari Berriak - 87 m.\nJ.B. (assamera) azpitituluak espainieraz eta elektronikoak ingelesez\nJ.B. (hungariera) azpitituluak espainieraz eta elektronikoak ingelesez\nHaurrentzako zinema - 106 m.\nBeste ekintza batzuk - 37 m.\nSarrera librea. Gonbidapenak Zinemaldi Plazako lehiatilatan jaso beharko dira\nJ.B. (daniera, farsiera) azpitituluak espainieraz\nBeste ekintza batzuk - 85 m.\nLatinoamerikako Zinemaren Jaeger-LeCoultre Saria. Emanaldi Berezia - 82 m.\nPaz Vegari Latinoamerikako Zinemaren Jaeger-LeCoultre saria emateko gala\nDonostia Saria Emanaldi Bereziak - 89 m.\nYouth Gets a Break (Film laburra)\nZuzendari Berriak - 92 m.\nJ.B. (grekoa) azpitituluak espainieraz eta elektronikoak ingelesez\nZuzendari Berriak - 78 m.\nAgnès Vardari Donostia Saria emateko gala\nCalipatria (Film laburra)\nJ.B. (hungariera) azpitituluak espainieraz\nZuzendari Berriak - 97 m.\nJ.B. (alemaniera) azpitituluak espainieraz eta elektronikoak ingelesez\nSail Ofiziala - 96 m.\nJ.B. (espainiera, ingelesa) azpitituluak ingelesez\nGorrentzako azpitituluekin, audio deskribapena eta zeinuen hizkuntza gazteleraz WhatsCine aplikazioaren bitartez.\nBeste ekintza batzuk - 100 m.\nFirst on the Road (Film laburra)\nJ.B. (elkarrizketarik gabe) azpititulurik gabe\nPete Roleum and His Cousins (Film laburra)\nA Child Went Forth (Film laburra)\nA Gun in His Hand (Film laburra)\nA Man on the Beach (Film laburra)\nBelodromoa - 102 m.\nPlágan / Plague (Izurria) (Film laburra)\nJ.B. (portugesa, fula, Ginea-Bissauko kreolera, ingelesa, frantsesa) azpitituluak ingelesez eta elektronikoak espainieraz\nJ.B. (assamera) azpitituluak espainieraz\nSail Ofiziala - 97 m.\nPerlak - 143 m.\nZuzendari Berriak - 84 m.\nJ.B. (filipinera) azpitituluak espainieraz eta elektronikoak ingelesez\nPerlak - 89 m.\nBeste ekintza batzuk - 56 m.\nJ.B. (alemaniera) azpitituluak espainieraz\nJ.B. (ingelesa) azpitituluak finlandieraz eta elektronikoak espainieraz\nCulinary Zinema: Zinema eta gastronomia - 93 m.\nDonostia Saria Emanaldi Bereziak - 114 m.\nJ.B. (gaztelania, ingelesa, portugesa) azpitituluak ingelesez eta elektronikoak espainieraz\nJ.B. (espainiera, ingelesa, japoniera, daniera, alemaniera, frantsesa) azpitituluak ingelesez eta elektronikoak euskaraz\nJ.B. (ingelesa, italiera) azpititulu elektronikoak espainieraz\nZuzendari Berriak - 91 m.\nJ.B. (nederlandera, frantsesa) azpitituluak espainieraz eta elektronikoak ingelesez\nEl sueño de Ana (Film laburra)\nJ.B. (alemaniera, katalana, ingelesa, espainiera) azpitituluak espainieraz eta elektronikoak ingelesez\nSail Ofiziala - 152 m.\nZuzendari Berriak - 82 m.\n13+ (Film laburra)\nZinema Ikasleen Nazioarteko Topaketa - 21 m.\nZinema Ikasleen Nazioarteko Topaketa - 20 m.\nDe madrugada / At Dawn (Film laburra)\nZinema Ikasleen Nazioarteko Topaketa - 30 m.\nThe Jungle Knows You Better Than You Do (Film laburra)\nPerlak - 105 m.\nJ.B. (ingelesa, suediera, frantsesa) azpitituluak espainieraz eta elektronikoak ingelesez\nSail Ofiziala - 101 m.\nJ.B. (filipinera) azpitituluak espainieraz\nCulinary Zinema: Zinema eta gastronomia - 65 m.\nJ.B. (espainiera, italiera, ingelesa) azpitituluak espainieraz eta elektronikoak ingelesez\nJ.B. (grekoa) azpitituluak espainieraz\nEuskal Zinema eta ETB Gala - 103 m.\nJ.B. (euskara, ingelesa, frantsesa) azpitituluak espainieraz eta elektronikoak ingelesez\nJ.B. (koreera) azpititulu elektronikoak euskaraz\nBeste ekintza batzuk - 74 m.\nJ.B. (nederlandera, frantsesa) azpitituluak espainieraz\nRicardo Darini Donostia Saria emateko gala\nHorizontes Latinos -


Udako merkealdi eta aukeren azoka larunbat honetan ospatuko da, irailak 3, lehenbizikoz San Anton plazan ordutegi jarraituan, 10:00etatik 21:30era 20 merkatal establezimendu ingururen parte-hartzearekin.\nBisitariek produktu sorta zabal batez gozatzeko aukera izango dute; kirol jantziak, ehun moda, emakume, gizon eta haurrentzako zapatak, optika, etxeko apaingarriak, bitxiak, lentzeria, estetika eta edertasuna etab. Bilatzen duzun hori prezio sinistezinetan eskuratzeko aukera paregabea!\nGainera, Burutxaga Harategiak pintxo ezberdinak dastatzeko stand-a jarriko du; txistorra txakolinean, odolostea parrilan eta Amurrioko txakolina (pintxoa eta txakolina 2€). Horiek guztiak goizeko 11:30etik eta arratsaldeko 19:00etatik aurrera.


kritiken hemeroteka » Abiadura moteldu\nSurf / Aitor Zuberogoitia / Alberdania, 2011\nAbiadura moteldu Javier Rojo / El Correo, 2011-06-18\nSaiakeraren alorrean koka daiteke Aitor Zuberogoitiak Surf izenburuarekin argitara eman duen liburua. Behintzat, saiakera bilduma batean argitaratu da eta saiakera sari bat (Unamuno Saria) irabazi du. Baina saiakera izan arren, kontaera ere bada. Idazleak, bere burua kontaeraren ardatzean jarrita, azaltzen digu nola erabaki zuen momentu batean bizitza lasaiago hartzea, bere bizitzak hartu zuen abiadura nolabait moteltzea. Eta bizitzan hartu zuen delibero horren egunkari moduko bat da liburu hau. Bertan, pasadizo pribatuekin batera (idazlearen bizitzari buruzko gertakari arruntak, bidaiak, familia kontuak etab.), hausnarketa egiten da mundu modernoak hartu duen abiadurari buruz. Eta jakina, gure artean bestela egitea ezinezko delarik, mundu modernoak aurkezten duen abiadura hori zerbait txar izango balitz bezala agertzen zaigu. Bizitza modernoaren erritmoa ez da erritmo naturala. Izan ere, naturalezak beste erritmo bat, pausatuagoa, aurkezten du, eta aurreko belaunaldikoen bizitzarekin erlaziona daitekeen erritmo hori nahiago du idazleak, AHTk errepresentatzen duenarekin konparatuta.\nBestalde, bizitza modernoa kritikatu nahi horretan kontsumismoa ere kritikatzen da, eta diskurtso apokaliptikoaren adibide bat eskainiz adierazten da, honela segituz gero, mundua deuseztapenera doala. Edonola ere, idazlea batzuetan kontzientea da lehenaldia idealizatzen ari dela, eta horrexegatik behin baino gehiagotan azaldu behar du ez duela lehengo garaiak hobeak zirenik esan nahi… zeharka behin eta berriro hori adierazten badu ere. Tira, gizarte aberats postmodernoen naturalezaren mitifikazioaren beste adibide bat da liburu hau, oinarriak kontraesan baten gainean dituena: hain zuzen ere, mendebalde aberats eta kontsumistaren bazter aberatsean bizi delako idazleak modernitatearen aurkako jarrera hori izateko luxua erakuts dezake.


Erretaulako teilatupearen irudia. Juan Imberto III.ak egindako errenazentista estiloko erretaula da. Erdian Kristo Gurutziltzatua irudikatu da, Birjina eta San Juan ondoan dituelarik. Alboko kaleetan bi erliebe agertzen dira. Batean Jesusen eraistea irudikatu da eta, bestean, Berpizkundea.\nhitzak: Sesma Navarra Jasokundeko Andre Mariaren Eliza eliza Jasokundea erliebea arkitektura eskultura margoa polikromia Juan Imberto III urre-kolorea errenazimendua erromanikoa Kalbarioa Jesus Kristo Gurutziltzatua Birjina San Juan Eraistea Berpizkundea


Kirola babesleku - Leioa - Hiruka.eus\nJon Lopez Saez 2022-04-26 09:00\nPandemiak mundua hankaz gora jarri zuen: itxialdia, krisia, ezinegona, noraeza... Pandemiatik hobeto irtengo ginen uste baikorra berehala ezabatu zitzaigun errealitate gordinarekin topo egin genuenean: ez gara hobeak. Aldatu, ordea, bai; izugarri aldatu gara.\nKirola ere asko aldatu da. Ia bi urte luzeko etenaldi gogorraren ostean –gogoratu gizartea normaltasunean sartzen ari zen bitartean kirolak, eta batez ere eskola-kirolak, neurri murriztaile askorekin jarraitu zuela–, kirola eta kirolariak izugarri aldatu dira.\nErabateko aldaketa horretan, kirolari gazteenengan jarri nahi dut lupa. Pandemiak denongan izan du eragina, baina susmoa dut psikologikoki nerabe eta gazteak jo dituela batik bat. Bereziki gorabeheratsua den adin batean egonda, etenaldiak izugarri desorekatu ditu gure gazteak. «Lotuta» egon ondoren, orain bizitza beste abiadura batean aprobetxatu behar/nahi dute, eta sakelakoan agenda bete-betea daramate gehienek: ikasketak, aisialdia, kirola...\nEta agenda bete horretan kirolaren rola aldatu delakoan nago. Mundu zoro honetan kirola babesleku bihurtu behar dugu. Gazte eta nerabeak ahalik eta goxoen artatu behar ditugu. Merezi dute.


IES CRUCES BHI Blog: October 2016\nADIMEN ANITZEKOAK IZANEZ GERO\nPasa den astean Balio etikoak ikasgaian, Nosce te ipsum atalaren barruan,Howard Gardner psikologoak egokitutako adimen anizteko teoria ontzat eman dugu geure burua hobeto ezagutzeko, aztertzeko eta ulertzeko. Hori zela eta, DBH 2A, 2B eta 2C taldeetako ikasleek, teoria honi buruzko azalpen laburra entzun ondoren, nolakoak diren haien adimenak ikertzeari ekin diote.\nSorpresa handirk ez! Badirudi argi dagoela zein arlotan espero dugun puntuazio altua eta zeinetan ez hain altua.\nHor sortutako grafikoak ditugu, ikasgeleetako hormak txukuntzen.\nEgilea: IES Cruces BHI ordua: 12:53 iruzkinik ez:\nEtiketak: balio etikoak, elkar@bentura, identtatea, nosce te ipsum\n2016(e)ko urriaren 12(a), asteazkena\nZIENTZIETAKO BATXILERGOKO IKASLEAK NAUKASEN\nIrailak 16an Naukaseko hitzaldiak entzutera joan ginen. Naukas zientzia ekitaldia da, eta urtero Bilbon, zientzialaria batzuk (biologoek, fisikariek astrofisikariek…) zientziari buruzko 10 minutuko hitzaldiak ematen dituzte.\nAurten Gurutzetako zientziako batxilergokoek, joan gara goizeko hitzaldietara.\nHitzaldiek, hainbat gai jorratu dute, adibidez, molekulei buruz, Teiden lan egiten duen astografo batek egindako argazkiei buruz, hizkuntzari lotuta dauden soinuei buruz, eta hainbat gauza gehiago.\nOso interesgarri egon zen, eta asko ikasi genuen. Zientziak ikasteko beste modu bat da, geletan soilik ez ahal da ikasi zientzia, hitzaldi hauetara joatea edo laboratoriora joatea ere ikasteko aukera paregabea da . Gainera, ikasteaz gain, barre egin genuen eta ondo pasa genuen. Oso esperientzia ona izan da.\nBeatriz Sevilla – Pianos, torpedos y lo inesperado\nEgilea: IES Cruces BHI ordua: 09:53 iruzkinik ez:


Euskara itxialdian da Euskal Telebistan ere • ZUZEU\nEuskara itxialdian da Euskal Telebistan ere –\nCOVID19 ditxosozko honek denbora luzez etxean sartuta egotera beharko gaitu. Egoera oso larria da, hori ez dago ukatzerik. Egoera larri honetan, tamalez, betikoak atera gara galtzaile, hots, euskaldunak. Artikulu honetan euskal telebistaren jardunari begiratuko diot, euskara sustatzeko eragile gisa.\nItxialdia aukera paregabea zatekeen euskara sustatzeko, eta euskal telebistan, bistan denez, kontrakoa gertatu da. Urteak daramatzate euskaldunak euskaraz elkarrizketatuko dituztela esanez, eta 2020n oraino ez da bete, ezta betetzen hasi ere. Kanpotik ikusita ETB-k gaztelera sustatzeko katea lirudike; kate erdaldunean elkarrizketa guztiak, ia denak behintzat, erdaraz dira, eta kate euskaldunean kasu askotan kopuru hori ez da erdira ere iristen.\nItxialdi honetan zehar larriak diren adibideak etengabe errepikatu dira, paragrafo honetan horietako gutxi batzuk aipatuko ditudalarik. Hasteko, askotan ikusi ditugu osasun langileak kate euskaldunean gazteleraz soilik. Hain zaila al zen euskaraz zekien inor topatzea ETB1ko saiorako? Agian euskaldunak ziren, eta hori da larriena, euskaldunak Euskal Herri mailan dugun kate bakarrean erdaraz aditu behar izatea. Bigarrenik, aste honetan bertan EAEko alderdi buruak behin baino gehiagotan entzun ditugu gazteleraz ETB1n. Argi utzi dute, beraz, euskara ez dela egungo alderdi bakar baten lehentasuna. Jarraitzeko, euskal katean elkarrizketa osoak entzun daitezke gazteleraz, baina erdal katean norbaitek euskaraz hitz egiteko hautu “erradikala” hartuz gero, gainetik esandakoa laburtzen dute. Azkenik, COVID19-ak utzi dituen hildakoen senide euskaldunak euskaraz entzun ditugu euskal katean, eta gazteleraz erdal katean. Euskaldunen saminarekin horrela jolastea onartezina dela irizten duen bakarra al naiz?\nKonfinamenduak inork gutxik ikusi nahi zuen errealitate ilun eta gordina azaleratu du: euskal telebista izenez soilik da euskalduna, zeharo erdalduna da praktikan. Berriak gazteleraz prestatzen dira, eta soberakinekin egiten da euskarazko saioa. Horren ondorio nagusia da kate erdalduna erabat erdalduna izatea, eta euskal katea, kontran, geroz eta erdaldunagoa.\nAudientziak hor daude, euskaldunok ETBko erdal katea kontsumitzen dugu, eta euskal katearen audientzia orokorra zerotik oso hurbil dago. Noski, dirua erdal katean dago eta emaitza begi bistakoa da. Nola da posible euskal telebistan erdal katea sustatzea eta euskal katea hiltzen uztea? Itxialdian jendeak askatasun handiagoa du eta konfinamenduan zehar euskal telebistako berrien audientzia tasak gora egin du (ikus https://www.eitb.eus/eu/telebista/osoa/7097160/koronabirusaren-informazioaren-jarraipenak-audientziaren-harrera-bikaina-eitbn/). Tamalez, egoera hori ez da aprobetxatu euskara sustatzeko, eta kate honetan ere Urkullu zein Otegi behin baino gehiagotan entzun ditugu gazteleraz.\nApirilaren 20an maiatzaren 3ra arte iraungo duen “Etxealditik Euskaraldira” ekimena martxan jarri dute, etxeko zein lagunarteko hizkuntza ohiturak aldatu asmoz. Ekitaldi bikaina, zinez, gure hizkuntza ohituren inguruan hausnartu eta horiek aldatzeko. Hala ere, etxean isolatuta egonik, ekimena sustatzeko lana ez da erraza izan eta arrakasta ere ez dirudi aurreko edizioaren parera gerturatuko denik. Etxean sartuta egon behar dugun honetan, ez al litzateke askoz onuragarriago eta efektiboagoa izango telebista piztu eta euskal telebistan euskaldunak euskaraz adituko bagenitu?\nHizkuntza ohiturak inkontzienteak dira gehienon kasuan, ez dugu hautu kontzienterik egiten pertsona batekin zein hizkuntza erabiliko dugun erabakitzeko orduan. Hori dela eta, inkontzientean euskarari ahalik eta presentzia handiena ematea da bide erabilgarri bat gu konturatu orduko euskara ahoan izan dezagun. Gure erreferente guztiek erdara darabilte euskal telebistan, eta horrek horrela jarraitzen duen bitartean nekez aldatuko dugu hizkuntza ohiturarik. ETB-ko kasua faktore bat besterik ez da, bistan da, baina horrelako aldaketak esparru publiko guztietan egingo bagenitu, guk uste baino indar gehiago emango genioke euskarari, eta hori erabileran islatuko litzateke. Pentsa, futbolean bertan euskal taldeetako entrenatzaileak euskaldunak dira, lehen aldiz historian, eta ez gara inongo etekinik ateratzen ari. Futbolak izugarrizko presentzia du albistegian, eta futbola ateratzen den bakoitzean entrenatzaileak euskaraz entzungo bagenitu, euskararen presentzia ikaragarri zabalduko litzateke.\nEgoerak horrela jarraitzen duen bitartean euskararen erabilerak behera egiten jarraituko du, eta okerrena da euskal gizartea ez dela konturatu ere egingo, ETB-ri dagokionez, behintzat, gehienentzat euskal katea egun ere ez delako existitzen. Baina horren errua argi izan behar dugu ez dela ikusleena, dirua euskal katetik kendu eta erdal katean ipintzen dutenena baizik Konkistatzailea bezalako saio bat ETB1-n egingo balitz izugarrizko audientzia izango lukeelakoan nago. Gizarteari ikusarazi behar diogu gure gobernua euskara eta identitatea kapitalaren truke saltzen ari dela, eta egungo ustezko euskal telebista “el conquis”, “el teleberri” eta “el eguraldi” bezalakoak direla.\nAski da, euskaldunok euskaraz ikus eta hitz egin dezakegun kalitatezko kate publiko duina nahi dugu. Izan gaitezen euskaltzale eta egin dezagun gure Euskal Telebista, egin dezagun euskaraz! Euskaraz eginez lortuko dugu Euskal Herri euskaldun bat, bai etxean, lagunartean eta baita telebistan ere.\nZer duzu buruan “Euskara itxialdian da Euskal Telebistan ere”-ri buruz\nLuar 2020-04-21 21:40\nETB1en erdararik ez! Inoiz ez! Ez berrietan, ez kultur programetan, ez kirolarien elkarrizketetan, ez inon. OFF ahotsa erabil dezatela, edo nahi dutena, baina %100 euskaraz izan behar du. Kirol GUZTIA laugarren kanalera, ETB4ra, eraman behar da -orain dagoen bezala, euskaraz- , azken finean betegarria da hemen ematen den guztia, eta ETB1en libre geratuko den espazio horretan euskarazko fikzioa sartu, jatorriz euskaraz egin dena, eta BAITA ERE bikoiztutako fikzioa.


Martxoak 8: zabaldu ahots morea! • ZUZEU\nMartxoak 8: zabaldu ahots morea! –\nGaur emakumeen aldarrikapenerako eguna dela-eta, Ahotsak ekimenak helburu pedagogikoekin prestatu duen sarrera dakar salabardoak.\nBadator martxoaren 8a! Data aproposa da emakumeen ahotsak entzuteko, eta azken hamarkadetan izan dugun bilakaera ezagutzeko. Adineko emakumeek kontatu dizkiguten pasarteekin prestatutako bideoak ikustera eta zabaltzera gonbidatzen zaitugu!\nUrtero legez, badator martxoaren 8a. Aurten sekulako indarrarekin eta burrunbarekin. Hitza hartzeko ordua da, ekintzara pasatzeko garaia. Guk ere gure aletxoa jarri nahi dugu, gure historia ezagutarazteko. Ahotsak.eus proiektuan 2.700 emakumeren ahotsak ditugu jasota: baliteke Euskal Herriko emakumeei modu masiboan ahotsa eman zaien lehen aldia izatea. Testigantza interesgarri ugari ditugu bilduta. Horietako batzuk entzutera gonbidatzen zaitugu, pasarte onenekin osatutako bideo eder hauek ikustera, nondik gatozen ulertzeko eta nora goazen hausnartzeko balioko dizutenak.\nSasoi batean dena bekatua zen, bereziki emakumeentzat, emakumea baitzen “bekatuen iturria”:\nErlijioak erabat baldintzatu du gure gizartea, puntura arte, bai. Eta emakumea zen baldintzatuena, nola ez: ondo tapatuta joan beharra zeukan, gizonezkoei tentaziorik ez eragiteko.\nBadakizu noiz eta nolatan hasi ziren galtzak erabiltzen?\nNolakoa zen emakumeen aisialdia? Zer egiten zuten? Eta batez ere: zer ezin zuten egin?\nNoiz hasi ziren emakumeak tabernetara sartzen?\nEmakumea “etxekoandrea” izaten zen. Etxeko lanen ardura zeukan, eta baita seme-alabena ere. Lana uzten zuten horretarako. Orain, berriz, emakume gehienek lanean jarraitzen dute…\n…baina nork egiten ditu etxeko lanak?\nNeska gehienek egiten zuten lana etxetik kanpo lehen ere:\nIkasten jarraitu ordez, neskame joaten ziren, edo lantegiren batera lanera. Hori bai, ezkondu arte.\nBideo hauek proposamen pedagogikoak dituzte, Ikasgelan webgunean. DBHko irakasleek ikastetxeetan erabil ditzaten prestatu ditugu. LHko azken mailetan ere erabil daitezke. Ahozko ondarearen transmisioa etxeko sukaldetik ikasgeletara eramatea da erronka (genero berdintasunarekin lotutako 15 bideo ditugu guztira). Animatu zaitez eta erabili!\nPartekatu albistea, eta zabaldu ahots morea!\nArgazkia: Baserritarrak laian, Baliarrainen, 1915ean. Argazkilaria: Indalecio Ojanguren.\nZabaldu ahots morea Zabaldu ahots morea Zabaldu ahots morea Zabaldu ahots morea Zabaldu ahots morea\nahotsak, emakumeak, martxoak 8\nZer duzu buruan “Martxoak 8: zabaldu ahots morea!”-ri buruz\nimanolA 2018-03-08 13:03\nGaur egun EZ dago diskriminaziorik legeetan emakumearen aurka (hala ez bada, zehaztu mesedez zeinetan). Emakumeek aukera dute nahi duten lana egiteko. Kontua da EZ dutela lanbide batzuk egin nahi: arriskutsuenak, gogorrenak… besteak beste. Eta lan horiek soldata handiagoak dituzte.\nFeminismoa diru-laguntzei esker bizi den mugimendua da. Gaur egun txorakeriak bilatu behar ditu bere biziraupena (eta diru-laguntzak) justifikatzeko.\nBeittu hemen ondo azaltzen dute: https://zuzeu.eus/gaztea/emakumeek-gizonek-baino-gutxiago/


Maria Galanta, abadesa | Erein\nBilduma: Poltsiko.e, 18\nPaperezko edizioaren argitalpen data: 2013-10-09\nEdizio digitalaren argitalpen data: 2013-11-15\nISBN paperezko edizioa: 978-84-9746-820-6\nISBN digitala (ePUB): 978-84-9746-881-7\n[PDF - 79.6 Kb.]\n[JPG - 120.91 Kb.]\nMaria Esperantza da, 1517an, Avilako Madrigalen, monasterio bateko abadesa. Aita santuaren gutun bat iritsi zaio gaur. Bertan, Fernando Katolikoaren ezkontzaz kanpoko alabatzat aitortzen du. Gutun horretan, ordea, ez da aipatzen amaren izena zein den. Une horretatik aurrera, erabat aldatuko da Maria Esperantzaren bizitza.\nMundura ekarri zuen ama aurkitzea izango du handik aurrera bere helburu bakarra. Haren oroitzapenik eta berririk ia batere gabe joango da abadesa hori Bilbora, bere intuizioak eta behin ustekabean entzundako sehaska-kanta batek piztu zizkioten sentimenduek gidaturik, abenturazko bidaia arriskuz betean.\nPoliki-poliki, pausoz pauso, joango da ikasten –eta gu harekin– bere jaiotza nola izan zen, Maria Galanta zergatik deitzen zioten, Madrigalen zergatik itxi zuten, amarekin zer gertatu zen. Ezagutuko ditu Juana Eroa deitzen zuten erregina gaixo hura, bere ahizperdia, Tordesillasen giltzapetua, eta beste Juana bat, bera bezalaxe sasikoa hura ere, Gaztelako Kondestablearen emaztea; beste anaierdi baten berri ere jakingo du: Alfontso, Aragoiko erregeordea… Saminki galdetuko du zergatik ukatu zitzaizkion berari amaren laztanak eta familiaren maitasuna.


Irati Osa Munduko Txapelketan eta umeen hasiera - - Baleike.eus\nIrati Osa Munduko Txapelketan eta umeen hasiera\nItxas Gain Zumaia 2021-10-06 08:25\nItxas-Gain taldearen jarduerak ez du etenik eta honen adibide da asteburu hontan gertaturikoa.\nLarunbatean Irati Osak Munduko Maratoi Txapelketa jokatu zuen Errumanian eta honekin 2020-21eko denboraldiari amaiera eman zion,. Egun berean, eta ia ordu berean, Itxas-Gain taldearen harrobiko 27 neska-mutilek 2021 denboraldiari hasiera eman zioten eta hauetariko askoek, gainera, elkarteko kide bezala lehiaketan debutatzeko aukera izan zuten.\nProba Irunen izan zen, Santiagotarrak klubaren egoitzaren parean, eta kimuek, hau da, 10-11 urteko haurrek, 1,5 kmko erronkari egin zioten aurre. Infantilek, berriz, 12-13 urte bitartekoek, 3 km ko ibilbidea osatu behar izan zuten.\nAdin maila hauetan, Itxas-Gain elkartearen filosofiari jarraituz, "lehia" eta emaitzak ez dira garrantzitsuenak; formazioa eta kirol eta laguntasunean oinarrituz, beste balore batzuk lantzea da helburua, kirolaz, piraguismoaz, naturaz eta lagun giroan gozatzen duten bitartean.\nHurrengo hitzordua etxean izango dute elkarteko txikienek, bi aste barru, urriaren 23an, Zumaian izango baita Eskola Kirolaren bigarren jardunaldia.\nOrdura arte, entrenamenduak astearte, asteazken eta ostiraletan 16:45ean jarraituko dituzte Itsas Kiroldegiko instalazioetan.\nElkarteko ateak irekita daude piraguismoan hasi eta gozatu nahi duen guztientzat.


Eman izena ate irekien egun berrian - www.jjggalava.eus\nnull Eman izena ate irekien egun berrian\nEman izena ate irekien egun berrian\nAurtengo berritasun gisa, Arabako Legebiltzarraren egoitzarako bisita gidatuak izango dira, eta parte hartzeko beharrezkoa izango da aldez aurretik edo jardunaldiaren egun berean izena ematea\nArabako Batzar Nagusiek ate irekien jardunaldi berri bat egingo dute datorren larunbatean, azaroaren 27an, euren egoitzan, iaz jarduera hori bertan behera utzi behar izan ondoren. Arabako legegileak bisita gidatuen sistema berri baten bidez irekiko ditu ateak, eta parte-hartzaileek erakundearen eta egoitzaren historia edo bertan egiten den lana ezagutu ahal izango dute. Aldez aurretik izena eman beharko da hezkuntza@jjggalava.eus helbide elektronikoan edo 945125104 telefonoan, baina egunean bertan ere eman ahal izango da izena.\nArabako Parlamentuaren egoitza Prado eta Vicente Goikoetxea kaleek bat egiten duten tokian dago, eta Gasteizko eta Arabako herritarrek bere ate granateengatik ezagutzen dute. Gaur egun historia gehien duten erakundeetako bat ezagutu nahi dutenei harrera egiteko irekiko da. Azaroaren 27ko 10:00etatik 14:30era bitartean, Gasteizko toki horretara hurbiltzen diren pertsonak erakunde baten egunerokoan barneratu ahal izango dira. Batzuetan ezezaguna da erakunde hori, baina arabarren eguneroko bizitzan funtsezkoak diren gaiak eztabaidatu eta erabakitzen dira han.\nGainera, ohikoa den bezala, Maria Inmaculada Katedralaren plazan, egoitzaren ondoan, hainbat stand egongo dira, eta, horietan, Lurralde Historikoko kuadrillek beren eskaintza turistikoa, kulturala edo gastronomikoa erakutsiko dute, gune hori Araban zehar ibilbide oso bat bihurtzeko asmoz. Goiz osoan zehar, halaber, Gasteizko erraldoien konpartsak Naipe karta-sortako erregeen dantza eta kalejiren erakustaldiarekin lagunduko du ospakizuna.


Antzerkiarekin hitzordua — Soraluzeko Udala\n"Anarkia relacional" antzezlana ikusi ahal izango da ostiral honetan, arratsaldeko 8:30ean, Herri Antzokian; Berdintasun Batzordeak antolatu du LGTBI+ Harrotasunaren Egunaren harira.\nEkainaren 28ko “LGTBI+ Harrotasunaren Nazioarteko Egunaren” bueltan "Anarkia relacional" antzezlana ekarriko du herrira Udaleko Berdintasun Batzordeak, munduan izateko eta egoteko era anitzak aldarrikatzeko helburuarekin.\nBeste garaiko bi emakume, opilgintza tradizionalean jantziak, PURO BOLLO festibalera joaten dira… okertu egin dira? edo nahita egin?... eta LGTB “hiztegi” berezi horretan galdu egingo dira, izan ere dena ulertu nahi dute baina iraultza honek nahiko nagusiak harrapatu ditu.\nGidoia: Mila Espiga, Belén Cruz\nAktoreak: Mila Espiga, Belén Cruz


Çanakkale 1915 Zubia Zerbitzua bihurtzeko 2022ko martxoan | RayHaber | raillynews\nHasieraTURKEYMarmara eskualdea17 CanakkaleÇanakkale 1915 Zubia Zerbitzua bihurtzeko 2022ko martxoan\n16 / 05 / 2020 17 Canakkale, GENERAL, hiperestekak, HIGHWAY, GOIBURUKO, Marmara eskualdea, TURKEY, BIDEOAK\ncanakkale zubia martxoan sartuko da zerbitzuan\nRecep Tayyip Erdoğan presidenteak 1915ko Bridge Tower osatzeko ekitaldian parte hartu zuen bideo-konferentzian, Adil Karaismailoğlu Garraio eta Azpiegitura ministroarekin batera.\nErdoganek eta Karaismailoğluk adierazpenak egin zituzten zubiko dorreetako bat osatzeko ekitaldian.\nHonako hauek dira ekitaldian egindako adierazpenak:\nEspero dugu 2022ko martxoan zubi hau mantentzeko gure promesa mantenduko dugula, zerbitzua Turkia osora zabalduko dugula\n2023 zubiaren erdialdea gure 2023 helburuen adibidea da.\nZubietan eraikitzea Çanakkale itsasartean mendeen ametsa da. Gure herrian amets asko bezala, gure laudorioa bihurtu zen.\nKoronavirusaren ondoren politikoki eta ekonomikoki berriro moldatuko den munduan, zubi hau oso azpiegitura garrantzitsua izango da guretzat.\nProzesu honekin 4 dorreko bloke guztiak osatzen dira eta zubiaren eraikuntzaren etapa garrantzitsua gelditzen da.\nBaşakşehir Hiriko Ospitalea II. maiatzaren 21ean, Japoniako lehen ministroarekin batera, Abe jauna, bideokonferentzia bidez.\nHau egiten ari ginen bitartean, CHP-k zuzendutako atal bat beti ari zen gure lanak ekiditen, gezurrak eta kalumniak sartzeko.\nVan-en leialtasunari laguntza emateko taldeak HDPko kideek parte hartzen duten ekintza terrorista da. HDPren ekintzak CHPko kideen modu berean egiten dira. Metodoa desberdina da.\nAdil Karaismailoğlu Garraio ministroa: Gaur historiaren lekuko dugu. 1915 Çanakkale Zubiko lehen dorreak muntatzen ari gara. Lapseki eta Gelibolu arteko ferry zerbitzua 1.5 ordukoa izango da zubiarekin, eta 6 ordukoa. Merkantzien eta bidaiarien autobideak gure autobideetan egunero handitzen dira. Zubiak Thrace eta Egeo eskualdea lotuko ditu eta bizitasun ekonomikoari onura handiak emango dizkio. Estatuko bidea 101 kilometro laburtuko da 40 kilometroko autobidearekin. 567 milioi TL aurreztuko dira urtero. Herrialde osoan zehar 1000 eraikuntza-gune baino gehiagotan bezala, lehenik eta behin osasunaren printzipioen arabera jokatzen dugu.\n1915 Çanakkale zubia 18 martxora irekiko da 2022\nGaur egungo historian: 18 March 2017 1915 Çanakkale zubiaren sorrera\nHistoria gaur: 18 March 2017 1915 Çanakkale zubia ...\nGaur Historia: 18ko martxoaren 2017a 1915 Çanakkale Bridge ...


Arellanoko villa erromatarrak hamar mila bisitari inguru izan ditu Aste Santuan asteazkena, 2008.eko martxoak 26\nBisita dohainik egin daiteke aste honetako egun guztietan, baita gidatutako bisita ere. Martxoaren 31tik aurrera, berriz, asteburuetan irekiko da, dohainik ere, inaugurazio ofiziala egin arte. Bisita gidatuak Runa enpresarekin hitzartu behar dira, 646363211 telefonoan. Aste honetan, goizeko 10:00etatik arratsaldeko 19:00etara egonen da zabalik, etenik gabe. Apiriletik aurrera, berriz, hau izanen da ordutegia: neguan, ostirala eta larunbata, 11:00etatik 13:30era, eta 15:00etatik 18:00etara, eta igande eta jaiegunetan, 10:00etatik 14:00etara, eta udan, (maiatzaren 1etik azaroaren 1era), ostiral eta larunbatetan, 11:00etatik 13:30era eta 17:00etatik 20:00etara, eta igande eta jaiegunetan, 10:00etatik 14:00etara.\nGaur egun, esan daiteke agerian daudela kokagunearen eraikin nagusiaren hondakin gehienak. Multzo hori da eraikin berriak estali duen eremua, 2.411 m2-ko azalera eraikiarekin. Antzinako eraikina hedatuta dagoen zelaia maldan dago, eta itsasoaren mailaren gaineko 429 metroko kotatik beherantz egiten du, 419 metroko kotaraino. Indusketa osorik egin ez bada ere, villak gutxienez 11.000 m2-ko azalera hartzen duela kalkulatzen da. Bi terraza eginez egokitutako lurretan kokaturik dago. Beheko terrazan, erdi-sotokoan, ardandegia eta erantsitako lokalak baizik ez ziren kokatu. Gainerako eraikinak beheko solairuan jaso ziren, beste terrazaren gainean eta ardandegiaren gainean.


Futbolariak eta printzesak – BIGE\nAbenduaren 3an, euskararen egunean, Bilboko ikastetxeetako ikasleek Eidaberen “Futbolariak eta printzesak” antzezlana ikusteko aukera izango dute BIGE eta Bilboko Udalaren arteko elkarlanari esker. Ikasturtean zehar zuen ikastetxean emanaldi bat antolatu nahi izanez gero idatzi Iruneri iuria@bige.eus helbidera\nFutbolariak eta Printzesak parekidetasunean eta berdintasunean hazi eta hezteko antzezlana da:\n“Odei eta Lur klasetik ihes egin duten neska eta mutila dira. Besteengandik ezberdin sentitzen dira, ez dituztelako neska ala mutil bati egozten zaizkion arauak bete nahi. Lurrek, Lur izan nahi du eta Odeik, Odei, inork esan gabe nola jokatu behar duten; mutila izateagatik futbolean jokatu behar duen ala neska izateagatik printzesak atsegin behar dituen.\nBarrea mundua iraultzeko modurik ederrena izan daiteke, sekula samurtasuna ahaztu gabe, gure sentimenduek egiten baikaituzte aske. Eta horixe izan nahi dute, hain zuzen ere, Lurrek eta Odeik, libre, nahi duten hori adierazi, bizi eta sentitzeko, inposaketa eta etiketa sexistarik gabe mundu aske batean.”\nAntzezlanari buruzko informazio gehiago: http://eidabe.com/\nRetraso en la concesión de subvenciones para AMPAS y federaciones\nÁreas de influencia 16-17